
Q uemadmodum viris de patria bene meritis grata ho- 
norataque memoria summum persolvitur praemium, 
sic eos qui hostes in patriam se praebuerunt etiam mortuos 
macula ac dedecus persequi non desinunt. Inde apud Ro¬ 
manos, quippe qui honorum, quibus perduelles antea ornati 
fuerant, vestigia in monumentis remanere non paterentur, id 
memoriae abolendae studium natum est quo iis qui hostes 
iudicati erant quasi ne vixisse quidem concederetur, perinde 
ac notissimo illo Ephesiorum decreto sacrilegi illius, qui famae 
cupiditate permotus pulcherrimum Dianae templum incen¬ 
derat, nomen in omne tempus interdictum esse fertur. Cui 
memoriae abolitioni, ut omittam illum nequissimos homines 
exsecrandi morem, apud nullum alium populum simile quic- 
quam occurrit nisi apud Athenienses monumentorum in 
publico ponendorum more Romanis illos quidem non pares 
sed similes. Hi enim Livio teste (XXXI 44) anno 200 a. C. 
sciverunt l ut Philippi (Macedonum regis a Romanis victi) 
statuae imagines omnes nominaque earum, item maiorum 
eius virile ac muliebre secus omnium tollerentur delerentur- 
que, diesque festi sacra sacerdotes, quae ipsius maiorumque 
eius honoris causa instituta essent, omnia profanarentur; loca 
quoque, in quibus positum aliquid inscriptumve honoris eius 
causa fuisset, detestabilia esse, neque in iis quicquam postea 
poni dedicarique placere eorum, quae in loco puro poni dedi- 
carique fas esset ; sacerdotes publicos, quotienscunque pro po¬ 
pulo Atheniensi sociisque, exercitibus et classibus eorum preca¬ 
rentur, totiens detestari atque exsecrari Philippum, liberos eius 
regnumque, terrestres navalesque copias, Macedonum genus 
omne nomenque’. Sed eiusmodi insigne veterum furoris 

exemplum etiam apud Athenienses singulare 1 est, contra apud 
Romanos haec infamia cum in ingenti inscriptionum copia, 
quarum litterae ut saepe tempore exedebantur ita non raro 
scalpro deletae sunt, vestigia adhuc conspicua reliquit, tum 
multo maioris est momenti. Res igitur, de qua nostra aetate, 
ut praetermittam vetustiores dissertationes 2 , quae de memoria 
damnata conscriptae sunt, prorsus obsoletas, harum liturarum, 
quae saepius nos aliquanto plus docent quam iram ac studium 
quo perduellium nomina deleta sunt, diligentius ratione habita 
alii 3 aliud observabant, haud dubie digna est quae per se 
ipsa tractetur. Quod ut faciamus, spes rei quo ampliora et 
meliora hodie suppetunt instrumenta eo magis illustrandae 
impulit. 


Particula prior. 

Cap. I. 

Quid sit memoriae da mn atio. 

Antequam in Romanorum memoriae abolendae usum in¬ 
quirere incipiamus, primum vera memoriae damnationis signi¬ 
ficatio stabilienda esse videtur, ne his verbis, quibus falso 
sensu uti consuevimus, de quaestione nobis solvenda in er¬ 
rores inducamur. 

Memoriae enim damnatio et in vetustioribus 4 et in recen- 
tioribus 5 iurisconsultorum libris ita definitur ut sit ignominia 

1 . Notum est eos Demetrii Phalerei quoque trecentas et sexaginta 
statuas delevisse cf. Diog. Laert. V 75, 77. 

2 Schreiteri Lipsiae 1689, Wollii Lipsiae 1776, quae pendent ex 
iis quae Lipsius excursu ad Tac. ann. VI 2 hac de re disputavit. 

3 Hirschfeld in Hermae vol. XI 1876 p. 156 sqq. — Mommsen, 
ROm. Forsch. vol. II p. 69 sqq. — Schmidt, Zwei getilgte Inschriften in 
Hermae vol. XV p. 574 sqq., imprimis p. 583 sqq. 

4 Vide dissertationes supra commemoratas. 

6 Rein, Criminalrecht der Romer 1844 p. 916, cf. p. 282, 501, 537. 
Pauly, Real. Enc. vol. IV p. 1456, vol. V p. 1328. — Walter, Geschichte 
des rOm. Rechtes ed. III 1860 vol. II p. 457 § 803. 

post mortem quae funere sollemni denegando, luctu propin¬ 
quorum vetando, statuis deiciendis, nomine monumentis era¬ 
dendo, omnino memoria abolenda contineatur. Haec si vera 
esset horum verborum significatio, memoriae damnatio ad 
solos perduelles vel ad eos maiestatis reos, qui perduellionis 
crimen in se admiserant (cf. Dig. IIL 4, 11), pertineret. Nam 
hac infamia quae memoriae damnatione contineri putatur 
neminem nisi perduellem affectum esse inter omnes constat, 
id quod ut ii negaverint qui his verbis illius infamiae notionem 
ac vim tribuerunt, tantum abest ut Reinius quidem (Criminalr. 
p. 916) suae memoriae damnationis definitioni diserte addiderit 
memoriam rei nisi propter gravissimum maiestatis crimen 
damnatam non esse. Sed vereor ne in hoc ipso vehementer 
erraverit. An quomodo congruit hoc, quod vir iuris consultus 
sibi persuasit, cum Dig. XXYIH 3, 6, 11: ‘sed ne eorum 
quidem testamenta rata sunt, sed irrita fient quorum memoria 
post mortem damnata est ut puta ex causa maiestatis vel ex 
alia tali causa?’ Quo loco non satis respecto cum rei me¬ 
moriam ex alia quoque causa damnari potuisse apparet, tum 
omnino vulgarem horum verborum memoriae damnationis 
interpretationem refelli demonstrabo. 

Unus adhuc, quod sciam, Schraderus, cui satis non erat 
vulgatam sententiam temere recipere, memoriae damnationem 
in iuris libris vulgari illo sensu intellegi non posse perspiciens 
quae esset horum verborum significatio diligenter anquisivit 1 . 
Et quamquam verum ut inveniret, ei non contigit, tamen 
neminem ea quae hac de re disputavit ad verum perduxisse 
valde miror. Ille enim fuit in hac opinione ut putaret me¬ 
moriae damnationem antiquioribus temporibus in ipsa me¬ 
moriae abolitione ut in nomine ex publicis privatisque actis 
delendo, statuis diruendis, luctu vetando constitisse, sed hanc 
memoriae damnationis significationem posterioribus temporibus, 
a quibus crudelis ille memoriae abolendae usus abhorreret, 
in iuris libris una cum verborum forma, cum eadem verba 


1 In annotatione ad Inst. IV 18, 3 in editionis suae Corp. Iuris 
Civilis (1824) vol. I p. 755 sq. 

nusquam alibi exstare non ignoraret, paulum mutatam esse. 
Nam cum nihil cum memoriae damnatione coniungeretur 
nisi testamentorum donationumve inter virum et uxorem 
rescissio et similia quae bonorum publicationem contraherent, 
Schradero memoriae damnatio in iuris libris eam mortui 
damnationem significare videbatur quae bonorum eius publi¬ 
cationem contineret. Vix est quod dicam hanc verborum 
interpretationem a vulgata non paulum, ut Schraderus sibi 
persuasit, sed longissimo spatio distare, neque unquam iuris 
auctores tam obscura dicendi ratione usuros fuisse, qualem 
ille hac verborum interpretatione iis imputabat. Quid? eius- 
modine damnationem eos memoriae damnationem significaturos 
fuisse credis? Neque quemquam hac in interpretandi ratione 
asseclam habuit, sed Reinius aliique vulgatam interpretationem 
retinere maluerunt. 

Schraderum vero non fugit memoriae damnationem his 
locis Cod. VII 2, 2: 4 ex testamento defuncti Ubertates praestari 
non possunt hereditate non adita vel si rei memoria propter 
crimen quod morte non intercidit damnata est’ et Inst. III 
1, 5: ‘veluti si post mortem suam pater iudicatus fuerit 
reus perduelUonis ac per hoc memoria eius damnata fuerit’ 
nihil ahud esse videri quam mortui damnationem, sed hanc 
opinionem vel eo redargui existimavit quod memoriae dam¬ 
natio non in repetundarum crimen caderet, quod non magis 
quam maiestatis crimen rei morte exstingueretur; neque enim 
repetundarum crimini aut omnium bonorum publicationem 
aut horridam illam omnis memoriae abohtionem convenire. 
Itaque quae subesset his verbis memoriae damnationis vis 
inquisiturus eam verborum interpretationem, ad quam nonnulli 
iuris librorum loci eum quasi invitum perduxerant, nulla ex 
alia causa reiecit nisi quod haec discreparet et cum vulgata 
verborum definitione, quam falsam esse recte perspexerat, et 
cum ea definitione, quam ipse magis suis ratiocinationibus 
quam omnibus iuris librorum locis, ubi verba occurrunt, satis 
inspectis superstruxerat. 

Atqui illius loci supra allati (Dig. XXVIII 3, 6, 11) si 
diligentius rationem habuisset, illam verborum interpretationem 


Digitized by 


Google 



o 


hoc argumento ut diceret si memoriae damnatio idem ac mortui 
damnatio esset, memoriam etiam rei repetundarum, quod 
crimen ipsum quoque in heredes transiret, damnari oportuisse, 
a se non infirmatam esse intellexisset. Nec enim dubium 
esse potest quin illo loco haec verba ‘vel ex alia tali causa’ 
ad repetundarum crimen referenda sint collatis Dig. IIL 2, 20: 
‘ex iudiciorum publicorum admissis non alias transeunt ad¬ 
versus heredes poenae bonorum ademptionis, quam si lis 
contestata et condemnatio fuerit secuta, excepto repetundarum 
et maiestatis iudicio quae etiam mortuis reis, cum quibus 
nihil actum est, adhuc exerceri placuit, ut bona eorum fisco 
vindicentur: adeo ut divus Severus et Antoninus rescripserint, 
ex quo quis aliquod ex his causis crimen contraxit, nihil ex 
bonis suis alienare aut manumittere eum posse’ etc. Iam 
hinc apparet memoriam rei repetundarum non minus quam 
maiestatis damnari potuisse, unde sequitur non solum falsam 
esse vulgarem illam memoriae damnationis interpretationem, 
nisi forte quis contendet eandem infamiam atque perduelles 
repetundarum quoque reos secutam esse, sed etiam nihil ob¬ 
stare quominus memoriae damnationem ita interpretemur ut 
sit ea damnatio quae reo etiam post mortem itaque eius 
memoriae accidat. Neque igitur memoriae damnatio poena 
aliqua est sed certus damnandi modus qui secundum Roma¬ 
norum ius pertinet ad maiestatis et repetundarum reos (cf. 
Dig. IIL 4, 11. IIL 2, 20. HL 16, 15, 3. Plin. ep. III 9, 6) 
ac postea Theodosii aetate etiam in apostatas (Cod. I 7, 2) 
et in haereticos in usum vocatus est ut legitur in Cod. I 5, 4, 5 
de haeret.: ‘in mortem quoque inquisitio tendatur, nam si 
in criminibus maiestatis licet memoriam accusare defuncti, 
non inmerito et hic debet subire iudicium’, quo loco luce 
clarius fit pro ipso mortuo memoriam eius solam relictam 
accusatam et damnatam esse. 

Nam Romani accuratiore dicendi ratione quam nos usi 
mortuum, quippe qui esse desiisset, damnare non magis 
dixerunt quam mortuum restituere, sed eodem modo atque 
post mortem damnati non ipse sed sola eius memoria dam¬ 
nata restituitur, post rei mortem nihil nisi eius memoria 

damnari potest. Cf. epitaphium Antii Lupi, ‘cuius memoria 
per vim oppressi in integrum secundum amplissimi ordinis 
consultum restituta est’ C. I. L. VI 1343 et Capitol. vit. Pert. 
c. 6: ‘revocavit — eos qui deportati fuerunt crimine maiestatis, 
eorum memoria restituta qui occisi fuerant’, quo loco Capito¬ 
linum horum memoriam restitutam esse propterea dixisse 
quod eorum statuae deletae nominaque monumentis erasa 
restituerentur, noli credere, sed idem ad illos, qui deportati 
fuerunt, pertinere infra videbimus. 

Quibus dictis iam perspicitur memoriam mortui, quae 
damnetur, per se non magis abolendam existimari quam 
vivum qui aliquam ob causam damnetur capitis damnari 
oportere. 

Iam vero, quamquam non vereor ne cui non persuasum 
sit argumentationem meam labefactari non posse, videamus 
num nostra memoriae damnationis interpretatio omnibus iuris 
librorum locis, ubi haec verba inveniuntur, satis conveniat. 
Atque duobus his locis Inst. III 1, 5 et Cod. VII 2, 2 supra 
allatis ei, ne nimium dicam, fidem addi, nemo erit qui neget, 
praesertim cum de priore loco veteres iuris interpretes con¬ 
suluerit, nam in Theophili huius loci paraphrasi: otov ksXso- 
zrpB lippos t>7re£o6aiov e/wv oldv. (ista r^v ataoo tsXsorrjv 
otfrsTctb) xatYjYopta xaia too rsXeoTwvtoc £7rayoooa to rrjs 
TDpavviSoc syxXTjjia — aTrsSsty&Y) topavvoc 6 IlptpLoc* tyfp o? ££?)- 
tooto [J.7)v^>oooa , 6 yioxos TYjv Tootoi) arcoS^STat ooaiav 
xai oo[i$atvst, tov &7re£o6atov aotoo xXYjpovd[iov jit) yivso&at, aXX 5 
sav Tt? ^6 axpt[3£<; atkyj p.ev axpipsiof xai t<j> vd[U|> 

ytvstat xX7]povd k aos, TCaostat Se xXirjpovdpio^ sivai TYjs too carpos 
aotoo {juvTjfXYjc xataSixaa&sta tj c haec postrema verba illis 
xaryjyopia xara too tsXsdtwvtoc respondent. 

Sed alii quoque loci, nostram interpretationem si non 
confirmant ut Cod. IX 8, 6, 2: ‘ad leg. Iui. mai. Post divi 
Marci constitutionem hoc iure uti coepimus, ut etiam post 
mortem nocentium hoc crimen inchoari possit, ut convicto 
mortuo memoria eius damnetur et bona eius successoribus 
eripiantur’, at certe non infirmant. Nam quod Dig. XXXI 
76, 9: ‘repetendorum legatorum facultas ex eo testamento so- 

lutorum danda est, quod irritum esse post defuncti memoriam 
damnatam apparuit, modo si iam legatis solutis crimen per¬ 
duellionis illatum est’ repetundarum criminis nulla mentio 
fit, id non mirum est, cum huius criminis rei memoria dam¬ 
nata testamentoque irrito facto nempe non omnia bona 
publicata heredibusque erepta sint. Neque hic locus Dig. 
XXIV 1, 32, 7: ‘si maritus uxori donaverit et mortem sibi 
ob sceleris conscientiam consciverit vel etiam post mortem 
memoria eius damnata sit, revocabitur donatio’ ullam habet 
difficultatem, cum eius qui ob sceleris conscientiam mortem 
sibi consciverat, bona statim nullo iudicio facto publicari 
potuisse constet (cf. Dig. IIL 21, 3). Sed restat locus ubi 
ipsorum iuris auctorum, qui id ipsum admonere volebant 
actionem etiam in mortuum reum institui posse, culpa qua¬ 
dam accidit, ut quid esset memoriae damnatio non recte in¬ 
tellegeretur. Etenim haec verba Inst. IV 18, 3: ‘lex. Julia 
maiestatis quae in eos qui contra imperatorem vel rem pu¬ 
blicam aliquid moliti sunt, suum vigorem extendit, cuius 
poena animae amissionem sustinet et memoria rei et post 
mortem damnatur’ ut ita interpretarentur ut maiestatis dam¬ 
natio praeter capitis supplicium etiam memoriae damnatio¬ 
nem i. e. eam ignominiam quae vulgo his verbis significari 
putatur reo contraheret, quomodo Reinius 1 , Walterus 2 alii 
permoveri potuerint in propatulo est. Nihilo minus dubitari 
non potest, si vera sunt quae disputavimus, quin iuris auctores 
his verbis ‘et memoria rei et post mortem damnatur’ nihil 
aliud dicere voluerint nisi maiestatis reum etiam post mor¬ 
tem iudicium non effugere. Quam verborum interpretationem 
propter hoc vocabulum ‘et’ additum difficilem esse videri 

1 Criminalrecht p. 282: 1 Bei crimen maiestatis kann nach dem Tode 
Anklage erhoben werden und die bei Lebzeiten begonnene Anklage 
wird fortgesetzt. Die Confiscation erfolgt ebenso, ais wenn der 
Angeklagte noch lebte. — Ebenso erfolgt bei maiestas nominis et me¬ 
moriae damnatio (s. bei den Strafen), auch wenn der Verbrecher vor der 
Condemnation gestorben war. Inst. III 1, 5’. — Scilicet nominis dam¬ 
nationem non iuris auctores, sed Reinius ipse excogitavit, ut falsam 
suam memoriae damnationis interpretationem dilucidiorem faceret. 

2 Geschichte des rdm. Rechtes vol. II p. 457 § 803. 

non nego, sed cum criminibus vulgo rei morte extinctis (cf. 
Dig. 1IL 5, 11. IIL 19, 20) cur hoc vocabulum ‘et’ additum 
sit facile perspicitur, tum vero satis notum est in Institutioni¬ 
bus, id quod etiam hoc loco, sive mecum sive cum Reinio 
aliisque facis, satis demonstratur, nequaquam eandem accu¬ 
ratam dicendi rationem atque in Digestis esse adhibitam. 
Quae cum ita sint, iam intelleges unde factum sit ut his verbis 
memoriae damnationis falsa illa vis tribueretur. Nam cum illius 
loci quo memoriam rei damnare tam de mortuo repetundarum 
reo quam de mortuo maiestatis reo dici posse patet (Dig. XXVIII 
3, 6, 11) ratione nulla habita memoriae damnatio ad eos qui 
maiestatis condemnati essent solos pertinere rideretur, fieri non 
potuit quin ex errore error nasceretur, haecque verba eo sensu 
qui ut a vero alienus est ita ab ipsis verbis non abhorrere 
ridebatur intellecta illud memoriae perduellium delendae stu¬ 
dium significare putarentur. 

Itaque iam Cuiacius 1 per errorem lapsus memoriae dam¬ 
nationem ita interpretatus est: ‘damnatur memoria mortui, 
ut, quod pauci sciunt, omnibus notum fiat; damnatur, in¬ 
quam, memoria mortui vel etiam viri, cum interdicitur eius 
nomen posteris, ut eleganter Mamertinus ait in Panegyr. ad 
Iui. (c. 13). Cum si forte consul fuit, nomen eius fastis exi¬ 
mitur et eripitur, ut de Eutropii memoria damnata scriptum 
est in 1. 17 C. Th. de poenis’. Inde hic error mansit vel 
certe haec verba falso illo sensu dici solent, qui quantum a 
propria eorum significatione abhorreat, eo maxime apparet 
quod etiam rivorum memoriam damnatam esse Cuiacius mo¬ 
nuit: recte si vulgari, absurde, si vero sensu verba accipiuntur. 

Sed haec verba memoriae damnationis ad illud memoriae 
abolendae studium significandum quamquam non recte ad¬ 
hibentur, tamen nihilo secius, cum iis eo sensu uti consueve¬ 
rimus, cumque accedat quod imperatorum memoriae abolitio 
quae longe gravissimi est momenti, plerumque memoriae 
damnatione effecta est, usurpari liceat. Quamquam equidem 
hac in dissertatiuncula ea consuetudine abstinebo. 


1 In annotatione ad Dig. XXVIII 3, 6, 11, Tom. IV p. 2254. 

Nec vero postquam vidimus memoriae damnationem 
nihil ad nos attinere, hac in re diutius haereamus, .sed iam 
via aperta ad quaestionem quam nobis proposuimus solven¬ 
dam transgrediamur. 


Gap. n. 

De memoriae abolitionis usu ac 
ratione. 

Iis quae praecedenti capite exposuimus apparet illud 
perduellium memoriae abolendae studium non certa quadam 
lege constitutum sed in antiquo Romanorum more non minus 
positum fuisse quam totam perduellium infamiam. Iam igi¬ 
tur qui fuerit huius memoriae abolitionis usus ac ratio illustra¬ 
turo mihi, ut primum demonstrem quomodo ex infamia quae 
perduelles persequebatur ea memoriae abolitio nata sit, ab 
antiquioribus temporibus proficiscendum est. 

Nam etsi illis temporibus perduellium memoriae, monu¬ 
mentis ab oblivione nondum vindicatae, abolitio nullius mo¬ 
menti fuit, tamen Romanos iam tum omnia perduellium 
quasi vestigia exstinguere studuisse videmus. 

Sic ipsi perduellium penates domusque evertebantur, id 
quod Sp. Cassio, Sp. Maelio, M. Manlio, M. Flacco, L. Satur¬ 
nino (Cic. pr. domo 38) atque ipsi Ciceroni ut hosti accidisse 
nemo ignorat. Ac ne cui unquam esset nomen a perduelle 
perpetua quadam macula aspersum, id quod apud Romanos 
eo facilius fieri potuit quod definita praenominum copia sin¬ 
gulae gentes utebantur, antiquioribus temporibus ipsa gens, 
cuius fuerat perduellis, eius nomen ferri et assumi in omne 
tempus vetabat 1 . Gentis igitur Manliae decreto cautum esse 
ne quis deinde M. Manlius vocaretur Livius (VI 20) narrat 

1 Cui rei simile aliquid nuper apud nos evenit, cum familia illius 
qui abhinc paucos annos sanctissimae imperatoris nostri maiestati per¬ 
niciem molitus est nomen suum Nobiling tanto scelere oblitum oblivio¬ 
neque obruendum in Edeling mutaret. 

idemque vel simile atque ab hac gente de M. Manlio, quod Marci 
praenomen ex eo tempore nunquam in gente Manlia occurrit, 
postea a senatu de aliis perduellibus decretum esse scriptores 
nonnunquam commemorant ut Plutarchus (Cic. vit. c. 49) de 
M. Antonio ne cui postea gentis Antoniae Marci praenomen 
esset, Tacitus (ann. II 32) de Libone Druso e familia Scri- 
boniorum ne quis Scribonius cognomentum Drusi assumeret, 
idem (ann. III 17) de Cn. Pisone ut Cn. Piso filius praenomen 
mutaret quem deinde Lucii praenomen assumpsisse ex Dione 
59, 20 perspicitur. Atque etiam posterioribus temporibus, cum 
hic nominum interdicendorum mos gentibus magis magisque 
solutis iam diu in usu esse desiisset, veterem usum non 
prorsus sublatum esse Antonini nomen, postquam Elagabali 
sceleribus pollutum est, ab imperatoribus nunquam resump¬ 
tum (cf. Lamprid. vit. Elag. c. 34) demonstrat. 

Temporibus autem progressis cum apud Romanos, qui¬ 
bus nullus fuit populus famae gloriaeque appetentior, nobiles 
imaginibus , quae se etiam mortuos repraesentarent tituloque 
subscripto nomina et honores et erga rem publicam merita 
proferrent, diligenter curare coepissent ne unquam memoria 
sua oblivione obscuraretur, num hac ratione coli debuit 
memoria hominis cuius ne domui quidem parceretur cuius¬ 
que ipsum nomen, quod civis ferret, indignum haberetur? 
Itaque perduellium imagines non modo non in medium pro¬ 
ferri sed ne domi quidem haberi iussae sunt. Cicero qui¬ 
dem (pro Rabirio 9, 24) auctor est Sex. Titium condemnatum 
esse quia L. Saturnini imaginem domi haberet. Et C. Silio, 
Messalinae amatori, crimini fuit quod effigies patris 1 consulto 
senatus abolita in eius domus vestibulo reperiebatur (Tac. 
ann. XI 35). Unde sequitur cavendum esse ne quod de 
Libone Tacitus (ann. II 32) refert sehatum censuisse ne ima¬ 
go eius exsequias posterorum comitaretur, id ita intellegatur 
ut hoc decreto Libonis imaginem tantum exsequiis anteferri 
senatus vetuerit 2 . 

1 C. Silii qui sub Tiberio maiestatis accusatus mortem sibi con¬ 
scivit cf. Tac. ann. IV 18—20. 

2 Aliter se habet de Bruti et Cassii imaginibus quae etsi exsequias 

Sed multo magis quam in imagines domi habitas Ro¬ 
mani in statuas aliaque monumenta honoraria, quae in pub¬ 
lico collocari extrema re publica libera magis magisque 
coepta sunt, perduellium odium profundere potuerunt, Neque 
dubitare licet quin cum statuarum abolitione iam tempore 
rei publicae liberae interitum antecedenti illud ipsius nominis 
ex monumentis tollendi studium coniunctum fuerit. Nam 
quod turbis civilibus, quibus idem vir rei publicae modo dux 
modo hostis factus est, Marii 1 , Sullae et Pompei 2 , Lepidi 3 , 
M. Antonii 4 statuas detractas esse scriptores tradunt, Antonii 
quidem non solum statuas detractas vel titulos honorarios 
deletos esse, sed ipsum nomen e fastis sublatum esse monu¬ 
menta ostendunt. Eius enim nomen in fastis Capitolinis 
aliisque in litura repositum hic olim Plutarcho et Dione (11. cc.) 
testibus a. 720/30 erasum esse constat. 

Quod autem Hirschfeldius (Hermes XI p. 156) probante 
Mommseno (Roem. Forsch. H p. 71) Antonii nomen omnium 
primum publico iussu fastis excisum esse putavit, id num 
recte viri docti sibi persuaserint, valde dubito. Neque enim 
scriptorum, quibus hac de infamia perduelles semper perse¬ 
cuta non multa verba facienda viderentur, silentium ullius 
est momenti, neque mirum est tam paucis monumentis rei 
publicae liberae aetatis adhuc exstantibus in inscriptionibus 
nullum prius exemplum occurrere. Non magis movet quod 


comitari non debebant (Tac. ann. III 76), tamen ab Augusto, qua erat 
prudentia ac temperantia ut omnes a rebus novis alienos sibi conciliaret, 
domi coli sitae sunt (Tac. ann. IV 35. App. b. c. IV 61. Dio 53, 32). 
Quarum imaginum cultum etiam postea moderati imperatores ut Traianus 
concesserunt (Plin. ep. I, 17, 3), contra Nero C. Cassium qui inter ma¬ 
iorum imagines etiam C. Cassii effigiem duci partium inscriptam coluerat, 
exsilio multavit (Tac. ann. 16, 7; Suet. Nero 37) — cf. de Gracchorum 
imaginibus Plut. vit. C. Gracchi c. 18. 

1 Plin. Hist. Nat. 34, 27. Plut. Caes. 6, 6. 

8 Plut. Caes. 57, Cic. 40. Dio 42, 18. 

8 Cic. ad. Brut. ep. 15, 9. Dio 46, 51. 

4 Dio 51, 19: xal xa xoo 3 Avx«moo xos|j.4]fJiaxa xa jjlev xa&stXov, xa 
o’ &7t*f]Xet<J>av x. x. X. Plut. Cic. 49: xas x’ stxova; 4] f$ot>X4] xafrslXsv 5 Av- 
xumoo xal xa$ aXXa? 4]x6pa>3e xtjxd^. 

dixit Mommsenus nomina ad annum notandum necessaria 
fuisse. Quid enim? postea usque ad quartum saeculum 
nonne nomina abolita hanc ad rem perinde ac rei publicae 
liberae aetate opus erant? Quae ratio cur posterioribus tem¬ 
poribus minus valuerit, non video, sed idem quod contra 
Hirschfeldium Mommsenus monuit (1. c. p. 69 adn.) cum sta¬ 
tuae effigiesque alicuius detraherentur, tempus non fuisse 
deliberandi utrum nomen eradere utile esset necne, contra 
se ipsum monuisse mihi videtur, nam hoc de turbulentis 
extremae rei publicae liberae temporibus sane non miniis 
quam de imperatorum aetate dici potest. Sin autem reputas 
quam domibus evertendis nominibus interdicendis imaginibus 
statuisque abolendis omnia perduellium quasi vestigia delere 
ac tollere Romani studuerint, illorum nomina quamvis neces¬ 
saria in fastis remanere eos unquam passos esse putes? 
Quinam fieri potuit ut perduellis nomen fastis prolatum 
minus offendere minusque delendum videretur quam eius 
statuae titulique honorarii? Accedit quod Cicero etiamsi his 
oratoris verbis ‘si appellandi sunt consules quos nemo est 
quin non modo ex memoria sed etiam ex fastis evellendos 
putet’ (pro Sestio 14, 33) nimium pondus tribuere nolim, in 
oratione in M. Antonium habita (13, 12, 26) haec dicit: ‘an 
vero castra potius senatum appellaremus? in quibus tu es 
videlicet consularis cuius totus consulatus est ex omni monu¬ 
mentorum memoria evulsus’ quae verba ad nomen eius 
monumentis erasum spectare mihi quidem certum est 1 . 
Etenim minas — nam minae esse videntur cum senatus 
Antonium demum post hanc orationem habitam hostem iu- 
dicaret 2 — nimis ineptas iactat, nisi iam eo tempore eius 


1 Quod dicit Mommsenus (1. c. p. 71 adn. 12) haec verba ad acta 
Antonii rescissa referens Ciceronem, si illius nomen abolitum esse dicere 
voluisset, id non leviter attacturum fuisse miror. Neque enim intellego 
quibus planioribus verbis Cicero uti potuerit, sed quemadmodum illo 
priore loco (pro Sest. 14, 33) fere eadem verba quo spectent nemo non 
nesciat, sic ea etiam hoc loco dubia non esse iudico. 

* Oratio habita est a. d. XIII K. Apriles; Antonius hostis iudicatus 
est a. d. X K. Maias a. 711/43. Drumann I p. 306. 

qui hostis iudicatus erat nomen ut consulis ex omnibus mo¬ 
numentis tolleretur Romanorum moris fuit. 

Quae cum ita sint, perduellis nomen fastis semper era¬ 
sum esse cum Schmidtio 1 pro certo habeo. Ac, ni fallor, 
hoc ipso quod nomen in fastis, quibus proferri honos maxi¬ 
mus esse debebat, nullo modo ferri potuit, illud omnis 
memoriae abolendae studium effectum est. Neque enim 
nomini quod fastis eraderetur alibi temperatum esse veri¬ 
simile est, sed errares si ex eo quod Pisonis a. 774/20 ma- 
iestatis damnati nomen fastis radendum senatum censuisse 
Tacitus narrat (ann. III 17) concluderes ad id tempus morem 
fuisse ut odiosum nomen tantum fastis eximeretur. Immo 
senatum Pisonis nomen cum fastis excidendum censeret non 
solum fastis sed ubicunque ut consulis exstaret deleri voluisse, 
perinde ac Libonis imaginem exsequias comitari, quam ad 
rem imaginum ius praecipue pertinuit, vetitam omnino abo¬ 
litam esse supra demonstravimus, et sponte patet et e Cicero¬ 
nis verbis supra allatis (Phil. 13, 12, 26) colligitur. 

Attamen sunt quae nobis opponi posse videantur. Taci¬ 
tus enim eodem loco addit Tiberium Pisonis nomen ex fastis 
sublatum noluisse 2 , ‘quando M. Antonii, qui bellum patriae 
fecisset, Juli Antonii, qui domum Augusti violasset, nomina 
manerent’. Unde sequitur Augustum et M. Antonii nomen 
reponendum curasse neque Juli Antonii, etiamsi gravissimum 
maiestatis crimen in se admisisset, nomen fastis eradi passum 
esse. Quod ita se habere de M. Antonio testantur fasti 
Capitolini aliique, in quibus eius nomen in litura repositum 
cernitur, contra de Julo Antonio, cuius consulatus annus in 
fastorum lapidariorum fragmentis deest, Chronographus anni 
354 et Idatius Taciti verba refellere videntur. Nam Momm- 
seno concedemus horum tabulis consularibus annum 744/10 
Africano et Maximo notantibus quae sunt cognomina Q. 
Fabii, Juli Antonii collegae, verisimile fieri in earum fonte 
illum consulem solum nominatum, huius nomen omissum 

1 Hermes vol. XV p. 583. 

2 Nihilo secius Pisonis nomen in inscriptionibus erasum deprehen¬ 
ditur vide infra p. 43. 

fuisse. Juli nomen ipsum quoque postea ut fratris 1 ab Au¬ 
gusto repositum esse cum non sit cur statuamus, tamen tan¬ 
tum abest ut cum Mommseno anceps baesitem utrum Juli 
nomen e fastis erasum sit necne, ut contra T&citi verbis fide 
habita huius inter bonum auctorem et Chronographi consu¬ 
lum laterculum non minus fide dignum discrepantiae causam 
alia simili difficultate intellegi putem. Nomen enim A. Terentii 
Varronis Murenae consulis ordinarii anni 731/23, qui maie- 
statis a Tiberio accusatus in consulatu interfectus est 2 , cum 
fasti Capitolini illaesum habeant, in fastis et lapidibus ser¬ 
vatis Colotianis minoribusque VIU (C. I. L. I p. 472) et 
omnibus manu scriptis tacetur in eiusque loco Cn. Calpur¬ 
nii Pisonis, qui fuit consul suffectus, nomen ut consulis or¬ 
dinarii positum est. Quod qui aliter factum sit non video 
nisi ita ut nomen Augusto repugnante fastis illud quidem 
non eraderetur sed in fastis post Varronis obitum incisis ut 
perduellis omitteretur. Idem Juli Antonii nomini accidisse 
si statuimus, neque Taciti neque Chronographi fides in 
dubitationem nobis vocanda erit. Sed utut de hac re iudica- 
bitur, cum certissimo fastorum Capitolinorum, quibus Var¬ 
ronis nomen si aboleri iussum esset vel maxime radendum 
erat, testimonio Taciti verba fulciantur, dubitare non licet 
quin Augustus eadem temperantia qua eum etiam Bruti et 
Cassii imagines coli passum esse vidimus neque Varronis 
neque Juli Antonii nomina ex fastis scalpro tolli siverit. 
Fortasse quaerat quispiam quid Augustum permoverit ut 
illorum nomina praeter morem fastis manere vellet. Qua in 
re nemo haerere potest cui qua diligentia Augustus alias 3 
quoque omnia odiosa vitaverit notum est. Etenim saluti 
suae prospiciens ut illorum vitae parcere non potuit, ita illo- 

1 Huius memoriam ab Augusto a. 29 ex Oriente reverso paulo 
post restitutam esse propter eius cum Antoniorum familia amicitias et 
necessitudines haud dubie cum Mommseno statuendum est (cf. 1. c. p. 79). 

2 cf. Suet. Aug. 19. Tib. 8 collatis fastis Capitolinis a. 731/29. 

8 Ut in commentario rerum de se gestarum turbarum civilium nisi 
brevissime mentionem facit civiumque quibuscum bella gesserat nomina 
tacet (cf. Mommseni edit, alteram p. VI) ac de coniurationibus contra 
se factis ne verbum quidem habet. 

rum memoriae parcere non solum potuit sed etiam debuit. 
Quodnam odium multis novo rerum statu nondum assuetis 
in se convertisset Augustus, si illos saluti ipsius, qui liber¬ 
tatem oppresserat, insidias molitos eadem infamia affecisset 
quae usque ad id tempus iis adiecta erat qui libertatem ac 
salutem omnium periclitati essent. Unde apparet ea quae 
de nominum delendorum more supra diximus illo Taciti loco 
allato, ex quo non audacius conieceris sub Augusto fastos 
aliaque monumenta omnino scalpro intacta mansisse, nequa- 
quam redargui. 

Iam vero cum demonstrasse mihi videar nominum delen¬ 
dorum usum non subito anno 724/30 receptum esse sed per¬ 
duellium quemadmodum memoria antiquitus tollenda visa 
est, sic nomina nunquam monumentis proferri sita esse, vide¬ 
amus quam percrebruerit imperatorum aetate haec nominum 
abolitio. 

Ac primum quidem quamquam neminem cuius nomen 
sub Augusto deletum sit, ut praetermittamus M. Antonium, 
afferre possumus, posterioribus tamen temporibus maiestatis 
damnatorum nomina non iam scalpro illaesa mansisse monu¬ 
mentis satis docemur. Neque, cum ei indulgentiae qua Ti¬ 
berium a. 774/20 in Pisonis memoriam usum esse vidimus 
postea sub eodem Tiberio nihil loci fuisse constet, a vero 
aberrabimus si, iuxta atque Asinii Galli, ut omittam Seianum, 
nomen monumentis erasum cernitur, alios quoque, quicunque 
sub Tiberio sequentibusque 1 imperatoribus maiestatis damna¬ 
bantur, prout eorum nomina monumentis proferrentur, hac 
infamia affectos esse statuimus. Posterioribus quidem tem¬ 
poribus hanc infamiam maiestatis criminis etiam lenioribus 
deportationis vel relegationis poenis additam esse certum est. 

Quod Cuiacius iam monuit cum diceret damnari me¬ 
moriam mortui vel etiam vivi (cf. supra p. 8) collata Arcadii 
constitutione de Eutropio a. 399, quo ipso anno fasces gessit, 
damnato Cod. Theod. IX 40, 17, quae optime illustrans quam 

1 Hoc de Nerone quidem scriptoribus Galbam eorum qui ex causa 
maiestatis sub illo occisi essent statuas reposuisse enarrantibus (Zon. 
XI 14 D) certo scimus. 

odiosissimum eunuchi quamvis vivi nomen tamen ubivis de¬ 
lendum fuerit, haec est: ‘Omnes res Eutropii, qui quondam 
praepositus sacri cubiculi fuit, aerarii nostri calculis adiun- 
ximus erepto splendore eius et consulatu a taetra illuvie et 
a commemoratione nominis eius et coenosis sordibus vindicato 
ut eiusdem universis actibus antiquitatis omnia mutescant 
tempora nec eius enumeratione saeculi nostri labes appareat 
nec ingemiscant aut qui sua virtute ac vulneribus Romanos 
fines propagant vel qui eosdem servandi iuris aequitate custo¬ 
diunt, quod divinum praemium consulatus lutulentum prodi¬ 
gium contagione foedavit. — Omnes statuas omnia simulacra 
tam ex aere quam ex marmore seu ex fucis quam ex qua¬ 
cunque materia, quae apta est effingendis ab omnibus civi¬ 
tatibus oppidis locisque privatis ac publicis praecipimus aboleri 
ne tamquam nota nostri saeculi obtutus polluat intuentum. 
Adhibitis itaque fidis custodibus ad Cyprum insulam perdu¬ 
catur in qua tua sublimitas relegatum esse cognoscat’*. Neque 
id solum ad infimam imperatorum aetatem cadere sed idem 
iam superioribus temporibus valuisse Schmidtius recte sibi 
persuasisse mihi videtur. Severi quidem aetate id in usu 
fuisse his Modestini verbis confirmatur Dig. IIL 19, 21: ‘eorum 
qui relegati vel deportati sunt ex causa maiestatis statuas 
detrahendas scire debemus’ neque, quamvis ex hoc Dionis 
(66, 9) loco: &<; Sk rrjv Twjjlyjv |7t§3tsiXs (sc. Vespasianus) 
ts attjuav td>v xaTa^r/^totHvTtov irci tau; XsYOfiivaic aaepetaic 
orco Nepaivoc xal twv [leta taota ap£avt<*>v twv te C&vtcdv xai 
td>v Tefrvec&TCDV 6 jjloic*)<; araXetycov xai tac iiti totofrcotc 

lYxX7][i.aoL xataXooov hoc verbo atqxiac latissime patente nihil 
certi concludere liceat, negari potest verisimillimum esse vivos 
non minus gravi infamia affectos fuisse quam mortuos, quorum 
statuas deiectas nominaque abolita fuisse scimus (cf. supra 
p. 15). Si monumenta ipsa consules, nullum quidem, quod 

1 Nomen Eutropii, cuius etiam nondum damnati consulatum propter 
eius cum Stilichone inimicitias Romanae inscriptiones nunquam promul¬ 
gasse videntur (vide de Rossi Inscr. christ. I ad inscr. 471 p. 203) in 
unico adhuc titulo Romae reperto (Notizie degli Scavi 1883 p. 16) 
exstat. 

sciam, certum 1 eiusmodi liturae exemplum invenies, nam quod 
Titiani sub Magnentio a. 350 et 351 praefecti urbi, quem a 
Constantio veniam impetravisse constat (cf. Borghesi oeuvres 
III p. 461 sqq.), nomen una cum Magnentii titulo urbano 
C.. I. L. VI 1166a erasum deprehenditur, id alienum est 
cum ibi nomen Titiani, tyranni collegae, remanere non 
potuisse appareat, atque Schmidtii coniectura 2 , qua putet 
in basis Constantio positae (Eph. epigr. V 798 cf. Herm. 
XV p. 580—82) latere nomina deleta esse Eusebii et 
Hypatii a. 359 consulum, quos in suspicionem adductos 
a. 371 exsilio multatos esse, paulo vero postea integris digni¬ 
tatibus revocatos esse Ammianus Marcellinus XXIX, 2, 11 
tradit, nisi deletarum litterarum vestigiis adiuvabitur, non 
magis certa haberi quam refutari potest. 

Neque tamen, etiamsi nulla revera exstet eiusmodi litura, 
id mirum non esse monere opus est. In universum vero 
cum insigne Eutropii exemplum docet evenire potuisse ut 
etiam eorum, quibus vivere concederetur, omnis memoria 
delenda existimaretur, tum hunc nominum abolendorum usum 
imperatorum aetate frequentissimum fuisse satis demonstrat 
magna eorum nominum copia quae usque ad quintum saeculum, 
quo demum tempore monumentorum ponendorum studium 
magis magisque refrigeratum est, in inscriptionibus nobis 
servatis erasa deprehenduntur, de quibus lituris infra accura¬ 
tius disputabimus. 

Restat ut quaeramus quae sit ratio in nominibus abo¬ 
lendis adhibita. Atque tenendum est hanc nominum abolitio¬ 
nem eo spectasse ut omnino perduellium memoria aboleretur 

1 Extat fortasse plus una eiusmodi litura sed nos latet, ut Crassi 
Frugi Liciniani, quem seditiones moventem sub Nerva relegatum, sub 
Traiano deportatum, sub Hadriano iniussu imperatoris interfectum esse 
scriptores enarrant (cf. infra p. 44), nomen quo tempore titulo urbano 
(Bull. dell’ Inst. 1886 p. 22) deletum sit nescimus. 

2 Quod dicit Schmidtius ad coniecturam suam confirmandam (1. c. 
p. 586) si utriusque consulis nomen scalpro tolleretur una cum anni diei 
quoque notationem deletam videri, titulus C. I. L. III 3909, quo 
integra diei notatione utriusque consulis nomen erasum cernitur, hanc 
opinionem eum fefellisse satis demonstrat. 

eorumque vita quasi infecta redderetur. Quod maxime elucet 
ex furore quo in memoriam eorum saevitum esse videmus 
qui potentia sua nisi impune quoad vixerant omnium hostes 
se fecissent acerbissimumque odium in se convertissent ut 
sub Tiberio, ut nominem cuius omnibus iam in mentem venerit, 
Seianus ille, cuius memoria ita abolita est ut ne uno quidem 
titulo eius consulatus mentio fiat, nedum ullus, eius exstet 
titulus honorarius, cuiusque memoriam abolendi furor optime 
illustratur his Juvenalis verbis (sat. X v. 58 sqq.): 

‘Descendunt statuae restemque sequuntur 
Ipsas deinde rotas bigarum impacta securis 
Caedit et inmeritis franguntur cura caballis; 

Iam strident ignes, iam follibus atque caminis 
Ardet adoratum populo caput et crepat ingens 
Seianus; deinde ex facie toto orbe secunda 
Fiunt urceoli, pelves, sartago, matellae’. 

Idem vero primae quoque, ut poetae verbis utar, 
faciei postea imperatoris alicuius, quippe quem vivum hostem 
iudicare senatus plerumque 1 nequiret, memoria damnata 
nonnunquam accidisse cuique notum est. Neque profecto 
nimis segnes moderative erant Romani ut illa consulta 2 senatus, 
quibus imperatoris nomen privatis ac publicis locis demoven¬ 
dum eiusque omnem memoriam abolendam censebat, ad verum 
perducerent. Sed inepto et puerili quodam furore in eiusdem 
quem vivum adulati erant statuas effigiesque, quas non 
metuendas truncabant tamquam si, ut eleganter dicit 
Plinius (Paneg. c. 52), singulos ictus sanguis dolorque 
sequeretur, odium suum profundebant. Quo autem furore 

1 Neronis quidem et Maximini non demum memoriam damnavit 
senatus, sed eos vivos hostes iudicare ausus est. 

2 cf. Tac. ann. VI 2: ‘ atroces sententiae dicebantur in effigies quoque 
ac memoriam eius’ (sc. Liviae), ibidem XI 38; Suet. Calig. 60, Dom. 23; 
Lamprid. vit. Commodi 19: ‘parricidae gladiatoris memoria aboleatur, 
parricidae gladiatoris statuae detrahantur’, ibid. 20: ‘abolendas statuas, 
quae undique sunt abolendae, nomenque ex omnibus privatis publicisque 
monumentis eradendum’; similia saepius. Scriptores Graeci de eadem 
re in verbo axtjuas acquiescunt cf. Dionem 60, 4; 66, 9; 73, 6; 75, 8; 
78, 9; 78, 19. 

opus erat ad monumenta in honorem imperatoris alicuius 
facta, quorum ingens copia per totum terrarum orbem diffusa 
erat, omnia diruenda: imprimis ad odiosum nomen non solum 
ex imperatoris ipsius titulis, quos vulgus iam antea luto tegere 
solebat 1 , sed l ex omni aere vel saxo’ ubicumque exstabat tollen¬ 
dum et ad nummos odiosos vultus prae se ferentes conflandos 2 . 

Infra videbimus qua diligentia nomen publicis ex titulis 
erasum sit, nam tituli privati quantum scalpro tacti sint, 
ut illustremus inscriptiones nobis servatae non concedunt, 
quamquam hoc pro certo affirmaverim privatis locis nomen 
semper magis demovendum existimatum quam revera demo¬ 
tum esse. Unicus quidem adhuc est, quantum scio, titulus 
privatus C. I. L. VI 4474 qui lituram exhibet, contra et in 
multis inscriptionibus Pompeianis parietinis Neronis nomen 
et in epitaphiis Christianis eadem nomina quae publicis mo¬ 
numentis erasa sunt illaesa manserunt. Quamquam exstant 
amphorae in laterariis imperatoriis factae, quorum signis et 
Commodi et Getae nomina erasa sunt 3 . Sed quemadmodum 
ne eius quidem, in quem omnes odio ac dolore incensi vehe¬ 
mentissime invecti sunt, nomen non ex memoria sed ne ex 
monumentis quidem prorsus evelli potuit, sic, cum cognitio, 
ut monet Lampridius (vit. Elag. 18), cogeret dici plerumque 
ea etiam nomina quae erant abolita, omnino satis esse debuit 
cavere ne honorifica perduellis mentio fieret. Nomen igitur 
abolitum non prorsus evitatum est sed etiam monumentis 
vixdum erasum statim denuo, nisi id perduelli honori erat, 
sine ulla dubitatione in lapide incisum est ut Plautiani nomen 
ubivis deletum (cf. infra p. 45) in titulo C. I. L. m 1464, 
in quo laudatur procurator ad bona (sc. publicata) Plautiani. 
Neque putem perduellis nomen adeo abolitum esse ut non 


1 Lampr. vit. Elag. 13: ‘misit (sc. Elagabalus) qui et in castris 
statuarum eius (sc. Severi Alexandri) titulos luto tegeret, ut fieri solet 
de tyrannis.’ cf. Ps. Sen. Oct. 794 sqq. Euseb. Hist. eccl. IX* 11, 30. 

2 Nummis qui fornacem effugerunt nomen notamque saepius de in¬ 
dustria detrita cernimus ut Domitiani et Getae (Dio 77, 12, 6) cf. 
Friedlander Repertorium z. ant. Numism. p. 38. 

8 cf. Dressel, Annali dell* Inst. 1878 p. 144 sq. 

2 * 

titulus sepulcralis nudum nomen continens ei poni sineretur. 
Quod qui comprobaret cum nullus ante exstaret (v. Mommsen, 
Rom. Forsch. II p. 70 adn.) titulus, iam ad certum redactum 
esse videtur titulo nuper Romae reperto 1 qui habet haec: 

C* CALPVRNIO 
PISONI • CRASSO 
FR V GI • LICINI AN O 

Cursus enim honorum cur huic titulo sepulcrali desit ex¬ 
plicari non potest nisi statuimus aut hunc Pisonem praema¬ 
ture mortuum esse aut eius honores laudari vetitos esse, 
quorum illud, cum desideretur patris nomen, parum proba¬ 
bile, hoc summae habet probabilitatis speciem. Audacius 
mihi Henzenus (Bull. 1. c.) coniecisse videtur Pisonem illum 
fuisse filium L. Pisonis a Galba adoptati, cui si filius fuisset, 
de hoc scriptores nos certiores facerent. 

Attamen nomina abolita, ubicunque eorum honorifica 
mentio facta esset, in posterum tacenda erant. Quod quantum 
revera factum sit, nunc videamus. 


Cap. HI. 

De nominum abolitione observata ac 
sublata. 

Nomina quae erant abolita in monumentis, nisi aliquo 
obscuriore quam honorificentiore modo significata sunt, ut in 
titulo Wilm. 64a Tiberio a. 32 posito quis esset ‘hostis 
perniciosissimus p(opuli) R(omani) ’ nemini dubium esse potuit 2 , 
plerumque prorsus silentio praetermissa invenimus. Quae no- 

1 Editus est in Notiz. degli scavi 1884 p. 394 et Bull. dell’ Inst. 
1885 p. 22. 

8 Similiter significatur Maxentius a. 312 a Constantino victus in 
inscriptionibus post mortem suam incisis: tyrannus VI 1139, saevus 
tyrannus Eph. V 1477, is qui saevissimam tyrannidem incurrerat N 
5061; Magnentiu8 a. 351 a Constantio victus: pestifera tyrannis VI 
1158, taeter tyrannus VI 1163; Maximus a. 388 a Theodosio victus una 
cum Victore filio: exstincti tyranni III 737. 

mina consilio omissa imprimis sunt imperatorum et consulum 
qui etiam mortui ex causis satis apertis non raro in monu¬ 
mentis commemorandi erant. 

Itaque saepius in titulis honorum cursus continentibus 
imperatoris cuiusdam horum auctoris honorum nomen deest 
sive auctor plane praetermittitur*, sive tantummodo impera¬ 
tor) Aug(ustus) nominatur 1 2 vel alio modo ita evitatur ut satis 
in obscuro lateat ut in titulo Wilm. 1589. An quis statim 
cognoscat ‘priores principes’ qui dicuntur hoc in titulo sub 
Traiano posito unum esse Domitianum? Quo ab odiosi no¬ 
minis tacendi more valde discrepat titulus militis cuiusdam 
C. I. L. VI 2725, quo in titulo non ante a. 99/100 posito 3 
ut Domitiani nomen taceatur, tantum abest ut contra legamus 
‘donis militaribus donatus bis ab divo Vespasiano et im- 
p(eratore) Domitiano Aug(usto) Germ(anico)’, id quod eo no¬ 
tabilius quia titulus in ipsa urbe repertus est. Neque habe¬ 
mus, quo haec Domitiani memoriae damnationis neglegentia 
explicetur, nisi statuimus militem imperatoris, cuius caedem 
gravissime ferret 4 , etiam mortui observantissimum se praebere 
voluisse. 

Quod vero annus saepius unius consulis nomine desig¬ 
natur, id, ut infimae imperatorum aetatis ratio praetermittatur, 
non factum est nisi aut consul erat ipse imperator, cuius 
nomen numero consulatus addito annum satis certo notabat, 


1 Ut Domitianus C. I. L. III 29, V 3356, VI 798, 3639 (cf. Htibner, 
Herm. XV p. 576), X 135. Arch. Epigr. Mittheil. VIII 1884 p. 219 
Nr. 48. Henzen 6490. 

* Wilm. 1161. 

3 Titulum non prius positum esse inde prodit quod miles e legione 
XVI Gallica in cohortem IX praetoriam translatus in hac annos VIII 
militasse et deinde missus honesta missione annos XXIII evocatus 
Augusti fuisse dicitur. Neque enim e legione XVI Gallica in cohortem 
praetoriam translatus esse potest nisi a. 69, quo anno Vitellius, a quo 
haec legio stetit, Romam victor ingressus est cf. Mommsenum Hermes 
XIV p. 32 adn. 

4 Suet. Dom. 23: Occisum eum (sc. Domitianum) populus indiffe¬ 
renter, miles gravissime tulit statimque Divum appellare conatus est, 
paratus et ulcisci, nisi duces defuissent. 

aut collegae nomen tacendum erat 1 . Sed quamquam non 
semel alterius consulis nomen de industria omissum desi¬ 
deratur 2 atque etiam habemus titulum (Wilm. 1486) impera¬ 
tori Philippo positum quo Elagabali ante triginta fere annos 
mortui nomine silentio praetermisso annus 218 Oclatinio Ad¬ 
vento tantum notatur, tamen ut utriusque consulis nomen ad 
annum designandum adhiberetur adeo erat Romanorum moris 
ut fere nunquam nomina hanc ad rem necessaria, tametsi ea 
abolenda senatus censuerat, ex usu venirent. Non valde 
quidem laboratum esse in evitandis quae anni notatio requi¬ 
reret nominibus elucet ex titulo (Mommsen, Inscr. Helv. 78 = 
Wilm. 1584) sub Nerva posito (ut colligitur ex huius anti¬ 
cipato imperatoris titulo), quo anni 73, 83, 88 solum Domi¬ 
tiano II, VIII, XIII cos. designati sunt, cum annus 90 quo 
Domitianus XV, Nerva II consules erant imp. Nerva II cos. 
praetermisso Domitiani nomine designaretur. Quo factum est 
ut in tabulis consularibus manu scriptis quae nobis servatae' 
sunt nomina olim abolita ut Neronis, Domitiani, Getae mul¬ 
torum aliorum exstent, ut si nunquam scalpro tacta sint, 
quam ad rem nihil refert utrum consul in ipso magistratu 
damnatus sit necne. 


1 Vide Borghesi, oeuvres V p. 75. 

2 Ut Sei ani in fastis Arv. (Henz. act. p. CCXLV) et Nolanis 
C. I. L. X 1233; M. Furii Camilli ibid. X 1233; Neronis in fastis 
C I. L. VI 3639 = X 6637; M. Vestini Attici quem inter coniuratos 
Pisonis occidit Nero (Tac. ann. 15, 68) in titulo Lunensi Wilm. 1619; 
Fontei Capitonis consulis a. 67 in fastis C. I. L. VI 3639 — X 6637, 
unde sequitur id quod narrat Tac. hist. I, 7 Fonteium Capitonem legatum 
Germaniae inferioris a Galba a. 68 occisum esse utrum ad consulem 
a. 59 an ad consulem a. 67 referendum sit, neque cum Haakhio (Paulv 
R E. III p. 505) in medio relinquendum esse neque cum Kleinio (fast. 
cons.) ita disceptandum ut ad consulem a. 69 referatur, immo consulis 
a. 67 nomine hic omisso demonstratur hunc Galbae iussu interfectum 
esse (cf. Borgh. oeuvres V p. 74); Sex. Quintilii Condiani consulis 
a. 180 a Commodo occisi in titulo C. I. L. VI 1490; Commodi C. I. L. X 
4726 et Boissieu p. 31, quos titulos non eodem anno, quo taurobolia 
facta sunt, sed inter annos 192 et 198 inde a Commodi memoriae dam¬ 
natione usque ad eius memoriae restitutionem positos esse ex imperatoris 
nomine silentio praetermisso satis elucet. 

Perpaucorum tamen consulum nominum abolitio posteri¬ 
oribus quoque temporibus observata est vel aliquid momenti 
ad tabulas consulares componendas habuit. 

Itaque ut M. Antonii secundum consulatum a. 720/34 
fasti Chronographi a. 354 et Cassiodori taceant in eiusquc 
loco L. Sempronium Atratinum nominent, id haud dubie 
Antonii nominis abolitio hactenus effecit quod Antonii huius 
anni consulatus etiam post memoriam eius restitutam non 
agnoscebatur. Cuius rei causam praecipuam fuisse Augusti 
erga Atratinum benevolentiam, qua eum consulem ordinarium 
manere vellet, Mommsenus 1 haud dubie recte coniecit. De 
A. Terentii Varronis Murenae consulis ordinarii a. 731/23 
nomine in omnibus praeter Capitolinos fastis omisso et de 
Juli Antonii consulis a. 744/10 nomine et in optimis Chrono¬ 
graphi et in Idatii tabulis praetermisso atque de causis qui¬ 
bus haec tribuenda esse iudicem vide supra p. 14. Quorum 
consulum nomina cum non omnibus tabulis consularibus quae 
exstant proferantur, duorum consulum ordinariorum nomina 
nullis fastis edita perpetuo silentio obruta sunt. Horum 
unum est L. Aelii Seiani consulis una cum Tiberio a. 31 p. 
C. cuius eodem anno occisi nomen fastis exemptum neque 
unquam anno Ti. Augusto V satis certe notato in iis reposi¬ 
tum est, ut de Seiani consulatu nihil sciremus nisi Suetonius 
(Tib. 65) et aliquot nummi, in quibus et ipsis verba Aelio 
Seiano consilio paene erasa sunt (v. Eckhel, doctrina num. 
vet. VI 196), de eo nos certiores facerent, alterum est im¬ 
peratoris Macrini consulis a. 218 nomen, quod, cum Elaga¬ 
balus in eius erasi nominis locum suum ipsius nomen sub¬ 
stitui iuberet (Dio 79, 8), nunquam postea fastis receptum 
est, quamquam Elagabali nom^n ipsum quoque senatus paulo 
post abolendum curavit. 

Aliter vero res se habet inde ab ineunti saeculo quarto 
cum formula post consulatum eorum qui praecedenti anno 
hoc munere functi erant in usum venit. Quae ipsa formula 
primum a. 307 in fastis Idatianis et in praefectorum urbis 


1 Rom. Forsch. II 79 adn. 

laterculo occurrens ex nominum abolendorum more nata est. 
Nam Tillemontium 1 aliosque qui erant in hac opinione ut 
putarent hanc formulam propter turbas post Diocletianum in 
privatam vitam degressum statim ortas hoc anno a nonnullis 
privato consilio adhiberi coeptam esse, eam opinionem fefel¬ 
lisse demonstravit Rossius 2 hanc formulam non privato con¬ 
silio sed ad Maximiani Herculii, qui hoc anno v cum Constan¬ 
tino fasces gessit, nomen tacendum publico iussu Romae in¬ 
stitutam esse comprobans. Neque enim scriptoribus Maxi¬ 
mianum Herculium imperiosius se gerentem a Maxentio filio 
hoc vertenti anno ex Italia fugere coactum esse enarrantibus 3 
dubitari potest, quin Maxentius patris nomen ut hostis in 
Italia quam in dicione sua tenebat taceri annumque hac for¬ 
mula post consulatum Constantii et Galerii, quorum uterque 
a. 306 sextum consul fuerat, notari iusserit 4 . Quae post con¬ 
sulatum formula postea, sive quod consulum nomina tacenda 
sive quod ignota erant, saepe adhibita effecit ut tabulae no¬ 
mina consulum quorum memoria abolenda existimata est non 
iam necessaria omittant ut in plerisque tabulis consularibus 
annus 309, cuius anni consules Maxentius et Romulus in 
sola Italia agniti sunt, P. C. Maximiani X et Galerii VII 
notatur. Atque quod Arcadius et Honorius Eugenio, qui a. 392 
in occidente tyrannidem occupaverat, a. 394 de medio sub¬ 
lato praescripserunt Cod. Theod. XV 14, 9 (v. Gothofr. ad 
h. 1.): ‘Funestorum consulum nomina iubemus aboleri ita ut 
his reverentia in lectione recitantium tribuatur, qui tunc in 
oriente annuos magistratus victuris perpetuo sunt fascibus 
auspicati, tempus vero ipsum ac si non fuerit aestimetur’, id 
ita ad verum perductum est ut Eugenii, qui a. 393 in occi- 

• 

1 Histoire des Empereurs IV p. 623. 

* Inscr. Christ. I p. XXV. 

8 Eutrop. X 2. Lact. de mort. pers. c. 28. 

4 Itaque legitur in inscriptionis Christianae fragmento (Inscr. christ. 
Nr. 29) haec: Id(us) Decem(bres) Post VI i. e. post consulatum Con¬ 
stantii VI et Galerii VI. — Quo anni mense haec formula praescripta sit 
enucleari posse ipse Rossius desperat (1. c. p. XXVI), hoc unum constat 
id magis extremo anno factum esse. 

dente Abundantii consulis locum usurpatum habuit, et Nico- 
machi Flaviani \ qui a. 394 ab Eugenio fascibus ornatus fuit, 
nominibus omissis omnes fasti a. 393 Theodosium III Abun¬ 
dantium et a. 394 Arcadium III, Honorium II legitimos con¬ 
sules proferant. Eodem vero silentio aliorum tyrannorum, 
qui illis temporibus plus semel non solum bella moventes 
hominum pacem sed etiam consulatum suscipientes annorum 
notationem turbabant, nomina praetermittuntur sive formula 
post consulatum adhibita est sive consulum, qui extra tyran¬ 
norum regiones agniti sunt, nominibus repositis ne hac quidem 
formula opus fuit. Quin facilius quam hoc modo ne nomina 
abolita fastis remanerent effici potuit inde ab anno 399, ex 
quo anno non iam raro unius consulis nomen ad annum 
notandum adhibitum est (v. Rossium L c. p. XXXI). Annum 
igitur 413 quo Heraclianus in Occidente, Lucius in Oriente 
consules processerunt, cum illius comitis Africae in suspicionem 
vocati et hoc ipso anno 413 interfecti vocabulum nec privatim 
nec publice ulla memoria teneret Honorius praescripserit-, 
fasti ‘Lucio solo’ designant. 

Videmus igitur, ut paucis quae de observata nominum 
abolitione exposuimus complectar, nomina abolita, si honorifica 
eorum mentio facienda erat, semper, quantum fieri potuit, 
illa quidem evitata esse sed quominus eiusmodi nomina fastis 
reciperentur, quamquam pauca illius nominum abolitionis 
vestigia iam in superiorum temporum fastis relicta sunt, in¬ 
feriore demum imperatorum aetate impediri potuisse. 

Praeterea autem, cum non raro princeps, simulatque im¬ 
perium obtinuit, eos qui sub antecedenti principe maiestatis 
damnati erant restituere vel si iam mortui erant eorum me¬ 
moriam restituere properaret 3 , nomina quae erant abolita non 
raro legitime in usum recepta sunt. Qua damnatorum ipso- 
rumve memoriae restitutione etsi honores quibus damnati 

1 De hoc cf. Symmach. ed. Seeck p. LI, LIX, CII—CIII 2. 

* Vide Cod. Theod. XV 14, 13 et Gothofr. comin. 

8 Vide de Claudio Dio 60, 4, de Galba Tac. hist. II 02, Zonar. 
XI 14 D, de Othone Tac. hist. I 90, Plut. Otho I, de Vespasiano Dio 
66, 9, de Nerva Zonar. XI 20, de Pertinace Dio 73, 5, vit. c. 6. 

olim ornati fuerant omnes, quantum quidem potuit \ restituti 
sunt, nequaquam videlicet effecit, ut etiam eorum nomina in 
monumentis, quibus olim erasa erant, ubivis reponerentur. 
Imperatorum quidem nomina eorum, quorum memoria dam¬ 
nata postea restituta est, ut Commodi, Severi Alexandri, non 
magna opera ut rescriberentur data raro in litura reposita 
cernuntur. Ac profecto cum haud parva esset titulorum qui 
scalprum subierant copia, nimia opera in lituris rescribendis 
insumenda erat, nam facilius delere quam restituere. Sed 
hac de re ut de aliis quae de nominum abolitione exposui¬ 
mus, nullo modo melius edocemur quam ipsis exemplis quae 
nunc allaturus sum. 


Particula posterior. 

Cum iam ad alteram propositi mei partem transgressus 
nominum vel erasorum vel in litura repositorum exempla ex 
monumentis sumpta afferam, non solum id ago ut his litu¬ 
rarum adhuc conspicuarum exemplis ea quae priore huius 
dissertatiunculae parte disputavimus confirmem atque illustrem, 
sed etiam per se operae pretium esse videtur 1 2 . has lituras 
colligere collectasque disponere atque de earum auctoribus 
non raro satis dubiis anquirere. Qua de causa operam dedi 
ut omnes inscriptionum lituras componerem hoc quidem secutus 
consilium: primum ut rationem haberem Graecarum inscrip¬ 
tionum non nisi earum quae habent lituras latinis in inscriptioni¬ 
bus non inventas, Latinarum autem inscriptionum neglectis 
vetustioribus collectionibus hac in re minus accuratis earum 
quae adhuc continentur Corp. Inscr. Lat. vol. I—X (nudis 
numeris signavi) eiusque supplemento Eph. Epigr. vol. I—V 
et praeterea quae sunt editae a Brambachio Corp. Inscr. Khe- 

1 Nicomacho Flaviano, cuius memoriae restitutionis testis est titulus 
urbanus C. I. L. VI 1783, consulatus, quem ex fastis sublatum esse supra 
commemoravimus, honorem, quippe quo a tyranno ornatus fuisset, non 
redditum esse et sponte patet et ostendit hic ipse titulus quo ut omnes 
alii Flaviani honores laudantur ita eius consulatus tacetur. 

2 Vide Hermes XI p. 168 adn. 

nanarum (C. I. Rh.), a Boissieu Inscr. de Lyon, ab Allmer 
Inscr. de Vienne, a Mominseno Inscr. Helvet. et quae exstant 
in Wilmannsii collectione et in ephemeridibus, quae quidem 
exempla operibus supra laudatis nondum prolata exhibeant; 
deinde ut excluderem eas lituras quae non factae sunt vel 
certe non factae videntur eo consilio ut nomen ex memoria 
tolleretur 1 ; tmn ut inscriptionum earum quae nomina impe- 
ratorum erasa exhibent nimis magnam copiam omnem afferre 
supersedens in eligendis exemplis ad studium quo cuiusque 
eorum nomen aboleretur illustrandum maxime idoneis acqui¬ 
escerem. His praemissis iam ad singula transeo hunc ordinem 
instituens ut deinceps de imperatorum 2 , privatorum, legionum 
nominibus erasis rescriptisve disputem. 

1 Inscriptionum liturae quae non ad nominum abolitionem consulto 
factam pertineant tribus maxime causis debentur: primum cippis miliariis 
saepius superiorum imperatorum nomina erasa sunt ut posteriorum im¬ 
peratorum qui viam restauraverant nominibus locum darent ut III 468, 
VIII 10220, 10221, Eph. IV 108, Eph. V78; cf. Suet. Nero 55, Dom. 5, 
Vit. Comm. 17; deinde inferiore quidem imperatorum aetate non raro 
factum est ut veteres bases titulis suis orbatae recentibusque instruc¬ 
tae denuo dedicarentur ut basis urbana Constanti Caesari posita 
VI 1157, in cuius basis latere deletum imperatoris Claudii nomen, quod 
tamen certe legitur, hanc basim antequam Constanti dedicaretur vetustiore 
inscriptione privatam esse demonstrat; tum lapidibus ad aedificandum 
adhibitis additamenta nonnunquam inscriptio olim incisa erasa est v. 
VI ad 1796 p. 856 sqq.; denique vero ex aliis quoque causis liturae 
factae sunt non semper apertis ut in titulo Campano I 569 = X 3781 
duodecim magistrorum a. 99 a. C. nomina cur deleta sint non 
liquet, ex fastis Capitolinis a. 766 C. Silii cognomina Caecinae Largi 
propterea sublata esse quod iis Silius iure usus non esset comprobavit 
Moinmsenus (I p. 451, Herm. III p. 71), in fastis Iulianis putante 
Henzeno (act. fr. Arv. p. CCXXXIV) ea quae Caligula in honorem 
Germanici innovaverat post eius mortem deleta sunt, in titulo Puteolano 
X 2826 qui est Patulciorum monumenti sepulcralis, horum nomina 
fraude Patulciani fundi emptoris abolita sunt, ut etiam huius monu¬ 
menti locum qui Patulciis manserat sibi vindicaret (cf. X 3334), in 
titulo IX 3089 Veneris nomen scalpro tactum est id quod Mommsenus 
Christianorum hanc in deam odio tribuit. 

2 Titulorum quibus imperatorum nomina erasa sunt non honora¬ 
riorum numeros uncinis inclusi, fastorum numeros littera f addita signavi. 

Cap. I. 

De imperatorum nominibus erasis 
rescriptis ve 1 . 

Primus imperator cuius nomen inscriptiones 2 erasum 
liabent Caligula est. Nec vero Claudio ne eius memoriam 
senatus damnaret repugnante (Dio 60, 4, 5) Caligulae nomen 
aboleri publice iussum est, quamquam Claudio ipso auctore 
eius statuae noctu detractae sunt eiusque nummos senatus 
conflandos curavit (Dio 60, 4; 22). 

Caligulae uxoris Caesoniae, quae cum marito periit 
(Suet. Cal. 59), nomen in actis fr. Arval. a. 40 deletum esse 
probabiliter coniecit Mommsenus (Henzen act. p. LI). 

Certe Claudii uxorum nomina scalprum subierunt et 
Messalinae a. 48 interfectae, cuius ‘iuvit oblivionem senatus 
censendo nomen et effigies privatis ac publicis locis demo¬ 
vendas’ (Tac. ann. XI 38), in titulis VI 918 et (4474) quo 
in titulo privato mirum in modum Valeriae nomen dele¬ 
tum est cognomine Messalinae retento, et Agrippinae ab 
ipso Nerone filio a. 59 occisae in titulo X 1574 una cum 
Neronis, id quod non eidem scalpro deberi videtur. 

Neronem, in quem supremum gentis Claudiae impera¬ 
torem odium suum nullo modo coercitum profundere potuit 
senatus hostem iudicavit (Suet. Nero 49) eiusque nomen abo¬ 
leri iussit 3 . Sed turbis civilibus tum ortis Neronis memoriam 
minus odiosam fuisse (Suet. Nero 57) et Othonem imagines 
statuasque eius reponi passum memoriae eius abolendae stu- 


1 De titulis erasa imperatorum nomina continentibus cf. Aschbach, 
Ber. d. Wiener Akademie 1857 p. 85 sqq. 

2 In Italia: V (5722) Wilm. (910 a )X (901, 904), in Gallia: Allmer 7; 
in longe igitur plurimis titulis nomen illaesum mansit. 

8 Neronis nomen erasum est Romae VI (396) 1984 f. et alibi. 
C. I. Rh. 164 repositum est pro eraso Neronis nomine Tiberii. 

dium continuisse (Suet. Otho 7) inscriptiones 1 non raro Ne¬ 
ronis nomen illaesum habentes testantur. 

Vitellius Neronis Galbae Othonis memoriam coli sivit 
(Zonar. XI 16), sed ipse etiam mortuus usurpati imperii pre¬ 
tium tulit (Tac. Hist. III 85). Verum pro brevi eius imperii 
tempore in inscriptionibus vestigia vix exstant eius nominis. 
Quod cum deleretur in actis fr. Arv. 2 et Vitellii privati in 
actis a. 57 et imperatoris in actis a. 69, quo loco Arvales 
in votis pro salute et reditu Othonis susceptis in huius no¬ 
minis abrasi locum Vitellii, cum victor urbem intraret, antea 
substituerant (Henzen act. p. 115), remansit Romae VI 929 
et in Sardinia X 8016. 

Domitiani autem memoria quo cum furore abolita sit 
non minus inscriptiones quam veteres scriptores (cf. Plin. 
Paneg. c. 52) illustrant neque multi sunt tituli 3 qui senatus 
consultum eius ‘eradendos ubique titulos abolendamque 
omnem memoriam’ (Suet. Dom. 23) evaserunt. 

Ipsius M. Aurelii, quo nullius imperatoris memoria 
populus Romanus gratiore animo coluit, nomen scalpro tac¬ 
tum est in titulis Numidicis VITE 4593 10658 iussu, id quod 
putat Mommsenus, eiusdem legati cuius ipsum nomen VIII 
2581 exsculptum cernitur. 

x Infaustum Commodi vocabulum ex omni aere vel saxo 
placuit eradi’ 4 (Macrob. sat. I 12, 37 cf. vit. Comm. 19, 20). 


1 Remansit nomen Romae VI 921, 922, 925, 926, 927 (194, 268, 
853, 4342, 4343, 4344, 8802, 8803, 8806, 8807 et in act. fr. Arv.) et alibi 
saepius. 

* L. Vitellii imperatoris fratris nomen scalptoris neglegentia ut 
videtur erasum est in act. a. 63. 

8 Domitiani nomen multis titulis abrasum ut Romae: I p. 442 f. 
Cap. VI 932 1984 f. (20, 398, 525, 541, 621, 1495), remansit: Romae VI 
2016 f. (826, 8410 et in act. fr. Arv.), in reliqua Italia V (7506) IX 4677 ft , 
4955 (3469), X 1631,1632, 5405 f. (444, 867, 1422), in Sardinia X 7353, 7883, 
in Hispania II 656, 1945, 4721 (1963), in Africa VIII 1850, 10116, 10119 
(792, 5415), in Aegypto III (37), in Bithynia Eph. V 96. 

4 Inter multos titulos qui scalprum subierunt notabilis est titulus 
Africanus VIII (9234) haec habens: -Divo M. Antonio Pio imperatoris 
patri. Etiam ex hoc amphorae signo: ‘opus dol. ex praed. Staton. Comm. 

Sed eius memoriam Septimius Severus, ut senatum ob con¬ 
spirationes cum Clodio Albino factas castigaret, paucis annis 
post restituit inter divosque rettulit quem hostem senatus 
iudicasset (vit. Severi 11, 12), id quod se facturum Didius 
Julianus iam praetorianis promiserat (vit. Jul. 2). Nomen 
igitur Commodi erasum in litura repositum deprehenditur 1 
in Italia et Africa, quibus in terris etiam Divo Commodo 
tituli positi sunt 2 . Ceterae quidem provinciae hanc adula¬ 
tionem recusasse videntur, quamquam ubivis Severus in in¬ 
scriptionibus inde ab a. 198 positis divi Commodi frater 
nominatur. 

Crispi nae, Commodi uxoris, quae mariti iussu Capreas 
deportata ibique occisa est (Dio 72, 4), nomen fortasse titulo 
urbano IV 1024 abrasum est. 

Clodii Albini, qui cum Septimio Severo de imperio 
decertans a. 197 devictus est (vit. Severi 10), nomen consilio 
sublatum est VI (724), VIII 1549 3 , Boissieu p.. 33. 

Septimii Severi nomen Albino auctore titulo Maure- 


Aug. domin. n. ex fig. ma. disp.’ Commodi nomen sublatum observavit 
Dressel (Annali dell’ Instituto 1878 p. 144 sqq.). Remansit tamen Commo¬ 
di nomen Romae VI 420, 727, 790, 992, 1016» 1024, 1540, 1979 f., 1980 f., 
2004 f. (212, 213, 631, 632, 725, 746, 861, 1017, 1503, 1599, 2382 b 3550, 
8420 et in act. fr. Arv.), Eph. IV 8891> (81 lb), in reliqua Italia V 4318, 
4867, IX 273, 1665, 5430, X 1648, 4760, 6001, in Germania C. I. Rh. 
1019, 2035 (647, 1325, 1617, 1618), in Gallia Allmer 17, 20, in Brit. VII 
(168, 962), in Hisp. II 1337, 1725b, 4083, in Dacia III 865, 1092, in 
Asia III 349, in Africa passim. 

1 In Italia VI 1502, X 7237, in Africa VIII 1311, 1402, 2495, 2699, 
(2366, 2405), Eph. V 1180. In VIII 1356, 4212 divus Commodus in 
litura repositum est (in VI 414» pro Commodi nomine Septimii Severi 
et in VI 1016» Severi Alexandri nomina rescripta sunt). Eodem refe¬ 
rendum est quod Inscr. Helv. 64 in titulo a. 201 posito miles occurrit 
leg. VIII Aug. P. F. C(onstantis) C(ommodae), quamquam hoc cognomen 
post Commodi memoriam damnatam abolitum erat. 

2 In Italia: VI 1025, X 1116, in Africa VIII 4213, 4482, 4596, 
4597, 4826, 6944, Eph. V 504, 750, 898. 

8 cf. Cagnat (archives des missions scient, et litt^r. IX 1882 p. 87 
n. 50) qui hoc in titulo nomina Clodii et Albini erasa, Septimii et Caes. 
retenta sese vidisse affirmat. 

tanico VIII 9754 excisum esse Mommsenus qui coniecit ipse 
monuit non solum Africam Clodii Albini rebus favisse scrip¬ 
tores non tradere sed etiam mirum esse nomen Caesaris An¬ 
tonini Severi filii illaesum mansisse. 

Getae a Caracalla fratre a. 212 occisi nomen, quod ita 
lege sanctum fuisse ut si quis scriberet vel diceret nomen 
Getae, statim periret Dio 77, 12, 5 tradit, horribili quadam 
diligentia ex monumentis sublatum est 1 , ut in titulis, quam¬ 
vis magna sit eorum in quibus occurrit copia, vix intactum 
deprehendatur 2 . Deleti nominis loco in titulis Getae una 
cum fratre positis saepe Caracallae inserti sunt honorifici 
tituli ut ‘super omnes retro principes invictissimi, patris pa¬ 
triae, Parthici Britannici’ alii, qui tempori, quo inscriptio in¬ 
cisa est, non raro non -conveniunt. Nec vero lacuna hoc 
modo expleta semper deleti nominis evanuerunt vestigia, sed 
in arcu Septimii Severi (VI 1033), in quo litteris Getae no¬ 
minis aereis demotis in lacuna reposita sunt ‘p. p. optimis 
fortissimisque principibus’ quae verba spectant ad Severum 
et Caracallam, foramina clavis quibus priores litterae mar¬ 
mori affixae fuerunt ereptis orta has litteras indicant de¬ 
motas : ‘ et p, septimio gctae nobilissimo caesari . ’ 3 

Eodem modo atque Getae etiam Plautillae, Caracallae 
uxoris, paulo post Severi mortem necatae (Dio 77, 1) nomen 


1 In sola Africa plus septuaginta tituli Getae nomen erasum habent, 
cf. VIII 1439 Au ggg nnw, C. I. Kh. (520) duobus Au gg coss, Eph. V 
1174 p. septimio getae nobilissimo caesari aug-fd-fratri-ncp-pronep.-abnep- 
adnep. — Cognomen trium legionum in titulo Dacico III 1464 excisum 
Geticae fuisse Mommsenus repugnante Deiardino (Rev. Arch. 17, 26) 
conicit. Quae litura, si cum Mommseno faciendum sit, nobis demonstrat 
dissensiones inter Caracallam et Getam etiam legiones attigisse, sed, 
cum ii qui lapidem recognoverunt de G littera paene erasa dubitaverint 
(Eph. Epigr. II 430), res in medio relinquenda est. — Getae Severi 
fratris nomen errore ut videtur scalptoris deletum est VI 220, III 5802, 
VIII 2557. — cf. Dressel Annali dell’ Inst. 1878 p. 144. 

2 Remansit Getae nomen tantum Romae VI (210), in reliqua Italia 
X 1585 Bullett. dell’ Inst. 1884 p. 11, in Sardinia X 7949, in Germania 
C. I. Rh. (1854), in Brit. VII 200, in Africa VIII 8796. 

3 cf. Bormann Bull. dell’ Inst. 1879 p. 40. 

erasum 1 cum in eius lacuna Iuliae Domnae, Severi coniugis, 
titulo ‘matris castrorum’ adderetur: ‘et senatus et patriae,’ 
plerumque ne vestigiis quidem litterarum prehendi potest. 

Caracallam ipsum senatus hostem iudicasset, nisi mili¬ 
tum metu a proposito suo deterritus esset (Dio 78, 9). Ita¬ 
que Caracallae nomine publico iussu scalpro non tacto 
tituli incerti temporis, qui M. Aurelii Antonini nomen dele¬ 
tum habent, aut Commodo aut Elagabalo tribuendi esse vi¬ 
dentur, nisi ex aliis indiciis Caracallae nomen esse exsculp¬ 
tum ut C. I. Rh. 1573 manifestum est. 

Macrini et Diadumeniani filii, in quos occisos sena¬ 
tus velut in tyrannos invectus est (vit. Macrini 7), nomina 
fere ubivis 2 scalpro sublata sunt, hac tamen ratione ut M., 
Severi, Antonini nominibus parceretur. 

Id ipsum Antonini nomen ad id tempus gratiosum, post¬ 
quam Elagabali sceleribus inquinatum perpetua aspersum 
est macula, ‘erasum est iubente senatu’ (vit. Elag. 17). At¬ 
que inscriptionum, quae quidem scalprum subierint, non plus 
duo III 3713, VII 964 Antonini nomen illaesum, ceterae ad 
maximam partem hoc nomen solum deletum habent 3 . 

Juliae Soaemiadis una cum Elagabalo filio interemptae 
(vit. Elag. 18) nomen abolitum est X 6002, VIII 2715, VIII 
2564, quo in titulo etiam Juliae Maesae Elagabali et 
Alexandri aviae nomen cum fihae et nepotis neglegentia ut 
videtur scalptoris, cum in duobus aliis titulis remaneret, ex¬ 
sculptum est. 

Acne Severi Alexandri quidem a senatu post mortem 
inter divos relati (vit. Alex. 63) nomen scalprum effugit, sed 

* Romae VI 120, 180, 220, 226, 354, 419, 1036, 1074, alibi passim; 
remansit in Sicilia X 7336. 

2 Romae 1984 f., 2001 f., 2009 f. (367), in Sicilia X 7280, in Africa 
VIII 4598, 10056, 10464, in Norico III 5728 (Diad. n. remansit), Eph. II 
392, in Pann. inf. III 3714, 3720, 3724, 3725, 3726, Eph. II 767; reman¬ 
serunt in Hisp. II 4789, in Norico III 5708, 5736. 

3 Plura erasa sunt Romae VI 2999, 3839, in rei. Italia X (6002), 
in Germ. C. I. Rh. 1956, 1958, 1961 (1138), in Brit. VII 964, in Africa 
VIII 2564, 10124, 10127, 10161, 10295, 10308, 10347, in Pann. inf. 
III 3713. 

Maximini iussu paulo post una cum Mammaeae matris non 
parcius deletum est 1 quam Commodi aliusve odiosissimi 
tyranni (Herod. VI 9, 7). Alexandri memoria post Maxi¬ 
minum oppressum illa quidem restituta est, sed nomen fere 
nusquam nisi in Africa Gordianis haud dubie auctoribus in 
litura repositum 2 cernitur. 

Quod Barbiae Orbianae, Severi Alexandri uxoris 
nomen una cum mariti X 1654 erasum est, id scriptoribus 
Orbianam in Africam deportatam esse enarrantibus (vit. Alex. 
49) eodem scalpro factum sit certe non necesse est. 

Maximinum Maximumqile filium senatus in Gor- 
dianorum, qui in Africa purpuram sumpserant, partes clam 
transgressus, cum Gordianis a Capelliano Numidiae legato 
devictis Africaque Maximini in dicionem redacta veniae ab 
irato imperatore impetrandae spes nulla esset, hostes iudicavit 
atque imperatoris occisi nuntio Romam allato acclamavit, id 
quod quidem Capitolinus (vit. Maxim. 26) tradit, Maximini 
nomen olim erasum 3 nunc animis eradendum. Nomen vero 
Maximini, quod in Africa in nonnullis titulis 4 Capelliani scilicet 
iussu in litura repositum est, in Germania, Gallia, Hispania 
multis in titulis nunquam scalpro tactum 5 demonstrare videtur 


1 Erasum est (asteriscus Mammaeae etiam nomen deletum esse 
significat) Romae: VI 223*, 230, 1984 f., 1991 f., 2001 f., 2009 f., 2832*, 
2833*, 2836, 3785, Eph. IV 746 (in act. fr. Arv. a. 231 Henz. p. CCXVI), 
alibi passim, in sola Africa in titulis fere XL; remansit Romae VI 186, 
323, 1083, 1084, 1454 (266, 267, 2998, 2999, 3015, 3027, 3062, 3063, 3069, 
3075, 3076), Eph. IV 747. 

* VIII 1313, 1406? 1429, 1485, 2659, 10421, Eph. V 719, 1121, 
1263; praeterea Romae Notizie degli Scavi 1883 p. 458 una cum Maesae 
et Mammaeae nominibus, in reliqua Italia X 3856. 

8 Romae 116? 117? 428, 2001 f., 2009 f., in rei. Ital. V 7989, 
IX 3014, X 6811, in Brit. VII 621, in Africa VIII 1426? 4515, 10083, 
10045, 10095 (2673), in Raetia III 5985, in Pann. inf. 3708, 3722, 3732, 
3739, 3740, Eph. II 754. 

4 VIII 757, una cum Maximi 10047. 

8 Remansit Romae VI 1085, in reliq. Italia V 5123, 8076, IX (2125), 
in Germania C. I. Rh. 1552, 1944, 1963 (1336), in Gallia Allmer n. 27, 
28, Boissieu p. 369, in Hisp. II 4649, 4693, 4695, 4696, 4756, 4757, 4758, 
4788, 4816, 4826, 4834, 4853, 4858, 4870, 4874, 4886, Eph. II 178, in 

non omnes statim provincias cum senatu fecisse, ut Capitolinus 
(vit. Max. 15, 3) narrat, sed plerasque exspectasse uter victor 
discessurus esset. 

Quod Pupieni et Balbini, quorum memoria illaesa man¬ 
sit (cf Vili 10342, 10343, 10365), nomina in Cappadocia Eph. 
V 77 erasa sunt, id, nisi cum Mommseno statuimus pro¬ 
vinciales longius remotos hoc errore captos esse ut illos mili¬ 
tari seditione interemptos (vit. Gord. 22, vit. Max. et Balb. 14) 
ut hostes cecidisse putarent, quo referamus non magis habe¬ 
mus quam Gordiani nomen in Hispania H 3406 et in 
Pannonia inferiore HI 4644 consilio sublatum. 

Philippi et Otaciliae Severae coniugis horumque filii 
nomina 1 post Decii victoriam a. 249 a Philippo apud Vero¬ 
nam reportatam (Viet. Caes. 28, 10) ut hostium abolita sunt, 
etsi Decius Philippos inter divos rettulisse fertur (EutrOp. 
IX 8). 

Deciorum, quorum memoria semper gratiosa erat, no¬ 
mina in Italia in titulo Faleriis reperto Wilm. 1017, in Ger¬ 
mania C. I. Rh. 1826, in Syria Le Bas-Wadd. III 2544 deleta 
sunt. Quod quibus e causis factum sit parum certum est. 
Ex tituli Falisci litura Mommsenus (Bull. delT Inst. 1865 
p. 27 sq.) collato hoc loco Victoris Caes. 29: ‘Decio quam 
potuit maturrime Roma digresso Julius Valens cupientissimo 
vulgo imperium capit’ concludit hanc seditionem, quam Tre¬ 
bellius Pollio (vit. tyr. trig. 20) in Illyrico ortam esse auctor 
est, Victoris verbis fide habita Romae factam esse. Alia litura 
C. I. Rh. 1826, ni fallor, ad bellum civile referenda est quod in 
Gallia motum Decium oppressisse nemo nisi unus Eutropius 
IX 4 tradit 2 . De litura vero tituli Syriaci ne coniectura qui¬ 
dem probabilis in promptu est, nam quod Waddingtonius 

Africa VIII 93, 9039, 10021, 10025, 10075, 10152, 10153, 10179, 10203, 
10214, 10215, 10240, 10254, 10459, Eph. V 1316, in Norico III 5742, in 
Pann. sup. III 4630, 4643, in Pann. inf. III 3711, 3716, 3727, 3734, 3735, 
3736, 3743, 6465, Eph. II 625, 763, 764, 911, Eph. IV 144, in Cappa¬ 
docia Eph. V 75, 76. 

1 Omnium trium nomina erasa sunt Romae VI 793, in Africa VIII 
8809, Eph. V 1079. 

2 Schiller, Rom. Kaisergesch. I p. 805 adn. 6. 

sibi persuasit Christianos ad iniurias quas Decio regnante 
accepissent vindicandas nomen abolevisse, id valde in dubium 
vocatur iis quae monuit Rossius Inscr. christ. I p. X, etiam 
acerbissimorum Christianae religionis persecutorum nomina 
permultis inscriptionibus Christianis memoriae prodita esse 
neque ullo modo probari Christianos iniurias sibi adiectas 
persecutorum memoriam contemnendo vel abolendo re¬ 
pendisse. 

Gallorum nomina num in titulo Britannico VII 949 
erasa fuerint cum non constet, hac in re non haereo. 

Valeriani nomen una cum Gallieni filii in Pannonia 
superiore III 4653 et Divi Valeriani in Italia IX 5682 dele¬ 
tum est haud dubie postquam Gallienus apud Mediolanum 
occisus tyrannus militari iudicio in fastos relatus est 1 (vit. 
Gall. c. 15), quamvis ex Victore Caes. 33 colligatur Claudium 
illo iudicio irrito reddito Gallienus ut consecraretur curasse 
(cf. Eckhel VII 416, Schiller 1. c. p. 845 adn. 6 2 ). 

Aureliani nomen cuius iussu in Italia V 4319 et in 
Asia III 472 scalpro tactum sit non magis liquet quam quo¬ 
modo factum sit ut Probi nomen in Italia X 3728 et 
in Africa VIII 100, 1353 (?) eraderetur, etsi ‘occupato bellis 
tyrannicis Probo per totum paene orbem’ (vit. 18, 2) harum 
liturarum causas in illorum temporum turbis positas esse, 
perinde atque Mommseno certe recte coniciente in Hispania II 
3738, 4507 (?) Probi nomen abolitum est a Proculo et Bonoso 
tyrannis, certum est. 

Cari 3 et Numeriani 4 nomina eodem modo atque 
Valeriani nomen post Gallieni mortem simul cum Carini 5 


1 Gallieni nomen erasum est Romae VI 1107, in reliqua Italia V 
856, 857 (una cum Saloninae uxoris) 1762, IX 4961, X 5804, in Brit. 
VII 107, in Pann. inf. III 3424 (cf. Schiller 1. c.) 4653. Salonini 
Gallieni filii minoris natu nomen deletum est IX 5683. 

2 Non recte mihi Sch. Victoris verba plane repudiasse videtur, cf. 
Gibbon II p. 5 cum adn. 1 v. Sporschil 4 1862. 

8 In Hispania II 4102, 4507 (?), in Africa VIII 4201, 10250(?). 

4 In Italia Wilm. 1052, in Gallia Bull. delP Inst. 1869, 264, in 
Africa VIII 10282, 10283; cum Carini VIII 2529, 2530, 5332. 

5 Praeterea (cf. adn. 4) in Hisp. II 4103, in Pann. inf. III 3469, 

3* 

a Diocletiano devicti deleta esse videntur, nam quod putat 
Allmer (Bull. dell’ Inst. 1869 p. 264) Numeriani nomen era¬ 
sum esse eo tempore quo Diocletianus se Numeriani ultorem 
esse praedicans Carino bellum inferret, id et per se parum 
probabile et titulis refutatur. 

Diocletiani collegarumque nominum erasorum auctores 
alius alia coniectura assequi conatus est, sed cum instrumenta 
hanc ad rem diiudicandam nondum sufficerent nemo adhuc 
coniecturam protulit ex omni parte probabilem. Ac primum 
quidem dubitari non potest quin illorum nomina non privato 
consilio sed publico iussu erasa sint neque iam erit qui ut 
Baronius et Walchius \ quos etiam nostra aetate Aschbachius 
(1. c. p. 91) et Renierus (Comptes-rendus des seances de l’aca- 
d&nie des inscr. et belles lettres 1867 p. 110) secuti sunt, 
has lituras Christianorum in religionis suae persecutos odio 
tribuendas esse sibi persuadeat. Rossius qui ab hac suspi¬ 
cione christianos tutatus est (Inscr. christ. I p. X et Bull. 1. c.) 
Diocletiani et Maximiani nomina in Hispania H 1439 post 
Maximianum occisum exsculpta esse demonstravit collato 
Lactantio de mort. persec. c. 42. A vero autem aberrasse 
idem vir doctus videtur, cum Diocletiani et Maximiani Au¬ 
gustorum et Galerii Caesaris nomina in Africa Alexandri 
usurpatoris, qui Constantii ut mortui nomini parceret, iussu 
deleta esse crederet. Neque enim intellegitur, id quod recte 
dixit Mommsenus (Eph. Epigr. I p. 123 sqq.), cur ille, cui nihil 
rei cum iis imperatoribus esset, permoveri potuerit ut tam 
graviter in eorum monumenta saeviret, neque convenit haec 
coniectura iis quae scriptores veteres tradunt, cum narret 
Zosimus II, 12 Alexandro a militibus, qui Galerio deditissimi 
Maxentii imperium abnuissent, purpuram traditam esse. Recte 
igitur hanc Rossii coniecturam reiciens Mommsenus (1. c.) 
etiam in Africa simul tam Diocletiani et Maximiani quam 
Galerii et Severi et Maximini statuas a Constantino a. 313, 


in Africa VIII 2384 (cum Magnae Urbicae uxoris) 10157 cf. Eph. V 
1153 (hoc in titulo remanserunt Cari et Numeriani nomina). 

1 cf. Kossium, Bull. dell’ Inst. 1871 p. 167 c. adn. 

quo anno Africa Maxentio de medio sublato in eius potes¬ 
tatem redacta est, deiectas esse statuit. Sed cum Constantino 
omnes has lituras deberi magnae habere probabilitatis speciem 
Mommseno ipso monente eum neque cum Galerio neque cum 
Severo bellum gessisse negandum est, tum inscriptionibus, 
quae huic rei lucem afferant maiorem, auctis iam manifestum 
est ne in Mommseni quidem coniectura acquiesci posse. Quod 
facile perspicies, si titulos, quos vir doctissimus composuit, 
et ea, quae de iis disseruit, conferes cum sequentibus: 

1. Diocletiani nomen erasum est in Italia V 7248, in 
Africa VIII 2347, 2575, 8474, 9989 (Romae VI 1117 Diocle¬ 
tiani et VI 1118 Maximiani nomina eo demum tempore quo 
hae bases Constantinis dedicarentur deleta esse demonstravit 
Rossius 1. c. p. 166). 

2. Maximiani nomen erasum est in Italia V 7249, 
in Africa VIII 308, 2346, 2573, 2574. 

3. Galerii nomen erasum est Romae VI 1137, in 
Africa VIII 2345, 2385a (altera in parte 2385b: Divo Galerio). 

4. Diocletiani et Maximiani nomina erasa sunt in 
Africa VIII 309, 2572, Eph. V 272, 691, 1072. 

5. Diocletiani et Galerii nomina erasa sunt Romae 
VI 3788. 

6. Maximiani nomen erasum est, Diocletiani remansit 
in Moesia superiore III 1646, Romae VI 3743, in Africa VIII 
9041, 10245, Eph. V 1077. 

7. Maximiani nomen erasum est, Constantini I re¬ 
mansit Allmer n. 43. 

8. Galerii nomen erasum est, Constantii remansit in 
Italia V 8068, in Africa VIII 10038, 10058. 

9. Severi nomen erasum est, remansit Maximini in 
Africa VIII 10293. 

10. Diocletiani et Maximiani nomina erasa sunt, 
remanserunt Constantii et Galerii in Hispania II 1439, 
in Africa VIII 232, 9988. 

11. Diocletiani, Maximiani, Severi, Maximini no- * 
mina erasa sunt, remanserunt Constantii et Galerii in 
Africa VIII 10171 (?). 

12. Diocletiani, Maximiani, Galerii, Severi, Ma¬ 
ximini nomina erasa sunt, remansit Constantii Romae 
VI 1130. 

13. Maximiani nomen erasum est, remanserunt Diocle¬ 
tiani, Constantii, Galerii in Asia III 450 (?), in Achaia 
m 502 (?). 

14. Diocletiani, Maximiani, Galerii nomina erasa 
sunt, remansit Constantii in Africa VII 608, 1862, 4764. 

15. Constantii nomen erasum est, remanserunt Dio¬ 
cletiani, Maximiani, Galerii in Asia Eph. V 1401. 

16. Galerii nomen erasum est, remanserunt Diocle¬ 
tiani, Maximiani, Constantii in Italia V 8016, 8022, 
8038, 8042, 8047, 8057, IX 6071, in Africa VIII 10430. 

17. Severi nomen erasum est, remanserunt Constantii, 
Galerii, Maximini Inscr. Helv. 313 (Villeneuve). 

18. Maximini et Licinii nomina erasa sunt, remansit 
Constantini in Italia V 8060». 

Haec perlustrans iam intellexeris et satis contortam et 
difficilem rem attingere qui de harum liturarum auctoribus 
quaesiturus sit et ea quae Momm senus statuenda esse exis¬ 
timavit plus minus redargui. Neque enim verum est Diocle¬ 
tiani nomen non nisi una cum Maximiani deletum esse (cf. 1), 
neque fieri potest ut Constantinum omnium harum liturarum 
auctorem putemus. Iam igitur videamus num amplioribus 
instrumentis adiuti rem magis in lucem proferamus. Quod 
cum conemur, haud a re abesse videtur breviter res gestas 
in memoriam revocare. 

Anno 305 postquam Diocletiani et Maximiani, qui im¬ 
perio deposito privatam in vitam concesserant, loco Constan¬ 
tius, cui Gallia, Hispania, Britannia parebant, et Galerius, in 
cuius potestate Illyricum et Oriens erant, Augusti salutati 
sunt, Severus et Maximinus Caesares facti hic Syriam et 
Aegyptum, ille Italiam et Africam acceperunt. Sequenti autem 
anno cum in Gallia Constantio mortuo Constantinus ab invito 
Galerio Caesar agnitus in patris locum succederet, Romae 
Maxentius, Maximiani filius, a praetorianis Augustus senatu 
populoque acclamante salutatus una cum patre purpuram 

sumpsit. Severus, qui a. 307 contra eos arma gessit, a mili¬ 
tibus desertus Ravennae se tradere cogitur et interficitur. 
Atque foedere inter Maximianum et Constantinum icto eoque 
Maximiani filia Constantino nuptum data etiam sancto Gale¬ 
rius Severi mortem vindicaturus eodem anno magno cum 
exercitu in Italiam profectus ipse quoque nihil proficit sed 
infecta re discedit. Tum vero inimicitiis inter patrem et 
filium exortis Maximianus ex Italia fere sub finem a. 307 
fugere coactus in Illyricum et inde in Galliam ad Constan¬ 
tinum generum se confert, cui cum Maxentio, cum quo in 
gratiam rediit, conscio insidias moliatur, a. 310 Massiliae 
occiditur. Insequenti anno Galerius, qui Licinium Augustum 
fecerat, moritur eodemque anno Maxentius Africam, ubi Ale¬ 
xander non multum post tyrannidem a Maxentio Romae 
arreptam imperium sibi vindicaverat, armis subigit. Anno 
312 foedere inter Constantinum et Licinium facto Maxentius 
a Constantino atque a. 313 Maximinus, qui cum Maxentio 
foedere coniunctus fuerat, a Licinio debellatur. Itaque a. 323 
Licinio ipso quoque devicto Constantinus solus Augustus 
remansit. 

His in turbis brevissime perstrictis cuius iussu singula 
nomina scalprum subierint cum quaeramus, constare videtur 
in n. 16 Galerii nomen nullo alio auctore deletum esse nisi 
Maxentio scilicet in Italia a. 307, quo anno Galerius in Ita¬ 
liam invasit, et in Africa a. 311, cum Maxentius hanc pro¬ 
vinciam in dicionem suam redegerat; unde etiam sequitur 
Maxentium Diocletiani et Constantii memoriae pepercisse. 
Neque minus certum est Severi nomen in n. 9 eiusdem Ma¬ 
xentii iussu exsculptum esse, nam Constantinum huius liturae 
auctorem haberi id vetat quod Maximini nomen illaesum 
mansit. Praeterea ex n. 10 colligitur Constantinum, a quo 
Diocletiani et Maximiani nomina tam in Hispania a. 310 
post caedem Maximiani (cf. Lactant, de mort. pers. 42) quam 
in Africa a. 313 deleta sint necesse est, Galerii nomen non 
abolevisse, id quod confirmatur basi in Africa reperta in cuius 
una parte VIH 2385» Galerii nomen consilio sublatum est, 
cum in altera parte Vni 2385b litteris integris legatur: Divo 

Galerio. Quae si vera sunt, de singulorum nominum eraso¬ 
rum auctoribus statuenda videntur haec: sublatum esse 
Diocletiani nomen, in Italia (1. 5. 12), Africa (1. 4. 
10. 11. 14), Hispania (10) erasum, iubente Constantino, id 
quod nihil habet quo offendat, nam illum infense contra 
Diocletianum se gessisse ex Aur. Viet. ep. 39, 7 satis elucet, 
Maximiani nomen, in Italia (2. 6. 12), Africa (2. 4. 6. 
10. 11. 14), Gallia (7), Moesia superiore (6), Hispania (10), 
Asia (13), Achaia (13) erasum, Constantino auctore in Gallia 
et Hispania a. 310, in Africa a. 313, contra in Italia aut 
Constantini iussu a. 312 aut Maxentii a. 307 huiusque certe, 
ut videtur, in n. 6, cum Diocletiani nomen remaneret, atque 
Galerii fortasse iussu in Moesia superiore, Achaia, Asia, 
Constantii nomen, in Asia erasum (15) Licinii iussu, 
Galerii nomen, scalpro non tactum nisi in Italia (3. 5. 
8. 12. 16) et in Africa (3. 8. 14. 16) Maxentii iussu, hic a. 
311, illic a. 307, 

Severi nomen, in Africa (9. 11), Italia (12), in Gallia 
(17) erasum, cum Maxentii iussu in n. 9 et fortasse in nn. 11. 
12 tum Constantini in n. 17, 1 

Maximini nomen, in Africa (11), Italia (12. 18) erasum, 
Constantini iussu, cum in oriente eius memoria, id quod 
Euseb. Hist. eccl. IX 11, 30 fuse narratur, Licinio auctore 
aboleretur. 

In nn. igitur 5. 11. 12. 14 singula nomina neque eodem 
tempore neque eodem auctore erasa esse videntur, in n. 18 
ea tempore quidem eodem sublata non esse manifestum est. 

1 Mirum non est quod Constantino a. 307, quo anno Severus inter¬ 
fectus est, Maximiano et Maxentio foederato in Gallia (17) Severi nomen 
deletum deprehenditur, contra quid Constantinum permovere potuerit 
ut a. 313 Severi nomen abolendum curaret, nequaquam intellegitur. 
Itaque cum in n. 11 Galerii nomine illaeso Severi nomen a. 311 Maxentii 
iussu erasum esse statui non possit, id iam a. 307 Maxentii iussu scal¬ 
prum subiisse videtur. Quod fieri potuisse concedes, nam etsi nescimus 
(pio tempore Alexander a Maxentio desciverit, tamen e Zosimo II 12 
eum non statim palam Maxentio obstitisse constat. Sin autem verum 
sit Severi nomen hoc ex titulo a. 307 sublatum esse, inde sequatur 
Alexandrum statim post Severi mortem diadema sumpsisse. 

Constantini nomen in Italia X 1482 exsculptum est, 
quae litura quo tempore facta sit nisi sub Magnentio tyranno 
a. 350/51 non video. 

Aliorum nomina, quae praeterea causis satis apertis in 
inscriptionibus erasa deprehenduntur, sunt: 

Maxentii in Italia IX 114 cf. supr. p. 20 adn. 2, 
Licinii 1 II eiusque uxoris Constantiae Romae VI 1153 
et Licinii filii in Dalmatia III 1968 et in Italia V 8015b, 
Crispi in Hispania II 4107 (?) et in Italia V 8021 b, 
8030a,IX 6386a,X 517, 678 eiusque novercae Faustae in 
Italia X 678, quos omnes Constantinus interfecit, 

Constantini II, a. 340 contra Constantem fratrem arma 
gerentis, in Italia V 8030*, Africa Eph. V 303, Norico III 
5207, Asia III 474, 477, 

Constantis, a. 350 a Magnentio tyranno imperio vita¬ 
que privati, in Africa VIII 7012, 7013, Eph. V 1038, 

Constantii H, cuius nomen, haud dubie in bello contra 
Magnentium gesto erasum, in Africa. VIII 8475*dd in litura 
repositum est, 

Magnentii, a. 351 a Constantio devicti, Romae VI 
1166 a et in reliqua Italia IX 5940 cf. supra p. 20 adn. 2, 
Galli, a. 354 Constantii iussu necati, in Cypro III 214, 
Maximi, a. 388 a Theodosio de medio sublati, in Africa 
VHI 27, cf. supra p. 20 adn. 2. 


1 In Italia V 31, 330, 8021, 8060, 8963, IX 6068, X 6973, in Hisp. 

II 4105(?), in Africa VIII 8713, 10090, 10246, Eph. V 1099, in Asia 
Eph. V 1404; in VIII 210 nomen in bello scilicet Cibalensi a. 314 
erasum post bellum confectum in litura repositum est. 

Cap. II. 

De privatorum nominibus erasis 
rescriptisve. 

Iam ad privatos quorum nomina erasa vel in litura 
reposita sunt accedens primum eos, de quibus constat vel 
certe probabiliter conici potest quinam sint quibusque de cau¬ 
sis nomina eorum scalprum subierint, ad ordinem temporum 
perlustraturus sum. 

M. Antonii, quem esse primum de cuius memoria abo¬ 
lita monumentis nobis servatis edoceamur supra dixi, nomen 
in fastis Capitolinis in litura repositum primus observavit 
Borghesius atque inde, cum Antonii memoriam a. 724/30 
damnatam esse certum sit (v. supr. p. 11) conclusit fastos 
Capitolinos usque ad annum quidem 717/37 ante a 724/30 
in lapide incisos esse (framm. di fasti p. 5 sqq). Quam 
Borghesii sententiam contra Hirschfeldium, qui fastos Capito¬ 
linos anno demum 742/12 insculptos esse demonstrare conatus 
illud certum argumentum coniecturae suae oppositum infir¬ 
mare studuit, cum diceret etiam post memoriam Antonii 
damnatam eius nomen in fastis, in quibus commemoraretur 
necesse esset, ita inscribi potuisse ut litura, in qua poneretur, 
abolitum esse indicaretur (Hermes IX p. 93 sqq. ibid. XI 
p. 154 sqq.) hac mira de memoriae abolitione sententia recte 
reiecta denuo confirmavit Mommsenus (Roem. Forsch. II 
p. 58 sqq.), cum acta triumphalia anno demum 742/12 incisa 
esse Hirschfeldium recte coniecisse nomine Antonii his in 
actis a. 774/40 illaeso probetur. Una cum Antonii triumviri 
nomine fastis Capitolinis a. 707 et 717 et Colotianis a. 710 et 711 
erasi aliorum quoque Antoniorum nomina fastis exempta 
sunt, id quod ut rerum gestarum ratione habita mirum non 
est ita nihil sui simile habet, nisi quod Suetonio (Cal. 60) 
teste post Caligulae obitum senatores quidam omnium Cae- 

sarum memoriam abolendam censuerunt. Quod autem no¬ 
mina in litura omnia reposita sunt, id sub Augusto iam fac¬ 
tum esse recte perspexit Nipperdeius (ad Tac. ann. III 18), 
cum alii 1 a Claudio alii 2 a Caligula Antonii memoriam resti¬ 
tutam putassent. Itaque etiam Antonius, etsi fasti Venusini a. 
720/34, quippe cuius anni consulatus ei restitutus non sit 
(v. supra p. 23) eius nomen omittunt, in titulo urbano VI 
1364 sub Tiberio, ut videtur, posito commemoratur. 

Quod Aurelio Cotta consule nomen Cn. Calpurnii 
Pisonis, qui quod rerum novarum studiosus esset et Germani¬ 
cum veneno peremisset accusatus a. 20 p. C. mortem sibi 
conscivit, fastis radendum censente Tiberius ut illud maneret 
illaesum cavit (Tac. ann. III 17. 18), id non impedivit quo¬ 
minus illius nomen ex titulo urbano VI 385 scalpro tolle¬ 
retur. Hoc enim in titulo, ludorum ex senatus consulto pro 
reditu Augusti a Tiberio consule a. 747/7 factorum monu¬ 
mento, Bormannus, qui repperit, post versum octavum vidit 
unum versum de industria deletum (Bull. dell’ Inst. 1879 
p. 40) a Mommseno (Eph. Epigr. IV 740) sic restitutum: 
cum Cn. Calpurnio Pisone conlega. 

L. Aelii Seiani a. 31 in ipso consulatu damnati nomen era¬ 
sum est titulo Pompeiano X 898, quo in titulo erasi nominis 
loco rescriptum est: Aug. V. cf. p. 22 adn. 2. 

C. Asinii Galli iam a. 30 a Tiberio accusati atque in 
custodia a. 33 occisi (Dio 58, 3. Tac. ann. VI 23) nomen 
in titulis Ephesio III 6070 et Laudensi V 6359 scalpro tac¬ 
tum est. 

1 Borghesius, quem secutus est Henzenus C. I. L. I p. 422, 1. 1. 
collato Suet. Claud. 11. 

2 Mommsenus, Res gest. Divi Augusti ed. I p. 129. Eundem ibid. 
ed. II p. 181 non dixisse vellem Augustum, quem usque ad mensem 
Sextilem a. 29 in oriente moratum esse scimus, Antonii nomen ex fastis 
tolli iussisse. Contra senatus iussu eius nomen deletum est improbante 
haud dubie Augusto qui, ut Mommsenus antea (Rom. Forsch. II p. 78) 
probabiliter coniecit, postquam ex oriente rediit, id rescribendum curasse 
videtur. Neque fortasse sed certo Augustum eius memoriae restitutionis 
ipsum auctorem fuisse cum ex aliis causis (v. supra p. 14) tum ex ipsis 
Taciti verbis satis, opinor, apparet. 


Digitized by 


Google 



44 


M. Furius Camillus Scribonianus, consul a. 32 et 
legatus Dalmatiae sub Claudio, a. 42 contra imperatorem 
seditionem movit, qua de causa nomen eius in titulo Interam¬ 
nati Wilm. 64a et fortasse in actis fr. Arval. a. 40 abolitum 
est (Henzen act. p. L. Suet. Claud. 13. Dio 60, 15, 16) 
cf. p. 22 adn. 2. 

Ad seditionem a Camillo Scriboniano factam etiam Q. 
Pomponii Secundi, quem acerbitate accusationis ad necessi¬ 
tatem belli civilis detrusum (Tac. ann. 13, 43) Camilli partes 
secutum atque post illum oppressum a. 42 interfectum esse 
probabiliter conicit Henzenus (Bull. dell’ Inst. 1870 p. 133), 
nomen in fastis fer. Lat. VI 2015 deletum redire videtur. 

In titulo Faleriensi IX 5420 P. Valerii Patruini consulis 
a. 82 collegae nomen, quod consilio sublatum est, esse 
L. Antonii Saturnini legati Germaniae superioris qui a. 
89 imperio arrepto a Norbano Maximo devictus est (Suet. 
Dom. 6. 7. Dio 67, 11), putat Borghesius (oeuvres VII p. 395). 

C. Calpurnius Crassus Frugi, cuius nomen in titulo 
urbano nuper reperto (Bull. dell’ Inst. 1885 p. 23) abrasum 
est, putante Henzeno idem est Calpurnius Crassus qui ob 
conspirationes deinceps contra Nervam et Traianum factas 
ab illo Tarentum relegatus (Victor. Ep. XIII 7, Dio 68, 3), 
ab hoc in insulam deportatus (vit. Hadr. 5, Dio 68, 16) at¬ 
que sub Hadriano insula egressus, quasi res novas moliretur, 
a procuratore iniussu imperatoris occisus est (vit. Hadr. 1. c. 
Mommsen Eph. Epigr. I p. 143). 

Avi dii Cassi, Syriae sub M. Aurelio legati, qui impe¬ 
rium affectans a. 175 hostis a senatu iudicatus est (vit. Marci 
24), nomen in titulis Syriacis (Le Bas-Waddington III 2212, 
2237, 2331, 2438, 2525, 2528) tam leviter erasum est ut facile 
legatur. Quod utrum cum Waddingtonio gratiae, qua in 
oriente floruerit Cassius (vit. 6), tribuendum sit an scalptoris 
pigritiae, quae etiam invidiosissimorum tyrannorum nomina 
deleta ut sine ullo labore legantur saepe effecit, aliquantum 
dubito. 

Perennis, praefecti praetorio filii, qui una cum patre 
a. 184 (vide Eckhel doctr. VII p. 136) interemptus est 

(Herod. I 9. vit. Comm. 6, 1, 4), esse nomen legati Panno¬ 
niae inferioris, quod in titulo Commodo posito III 3385 era¬ 
sum deprehenditur, Borghesius (ad hunc locum) conicit. 

Sex Quintilii Condiani consulis a. 180, cuius omnis 
domus a Commodo exstincta est, (vit. Comm. 4. Dio LXXII 
5—7), nomen Romae in fastis VI1991 deletum est cf. p. 22 adn. 2 

Mamertini consulis a. 182 et sororis Commodi mariti 
ipsius quoque a Commodo occisi (vit. Comm. 7) nomen ex¬ 
sculptum est in titulo Moesiaco III 6223 cf. Eph. Ep. II 362. 

Q. Clodium Rufinum legatum Aug. pr. pr. provinciae 
Numidiae a. 191, cuius nomen ‘leviter erasum facile legitur’ 
vni 4211, eundem esse Clodium Rufinum puto, qui inter 
senatores a Septimio Severo post Clodium Albinum victum 
interfectos commemoratur (vit. Severi 13). 

L. Domitio Gallicano Papiniano legato Aug. pr. pr. 
Germaniae inferioris et Hispaniae citerioris teste titulo His¬ 
paniensi II 4115, qui nomen illaesum habet, idem contigit 
ob eandem causam eodemque auctore, si modo vera est con- 
iectura Bergkii (Zur Geschichte uud Topographie des Rhein- 
landes in rom. Zeit, p. 56), qui illum a Clodio Albino stetisse 
eique titulum C. I. Rh. 453, in quo legati Germaniae inferioris 
et Hispaniae citerioris nomen scalpro sublatum cernitur, posi¬ 
tum fuisse sibi persuasit. 

C. Fulvii Plautiani, praefecti'praetorio sub Septimio 
Severo (Hirschfeld, rfim. Verwaltgesch. p. 230), quem cum 
iam antea aliquantum temporis Severus ‘ita odio habuit, ut 
et hostem publicum appellaret et depositis statuis eius per 
orbem terrae gravi eum insigniret iniuria’, a. 205 instigante 
Caracalla genero occisus est, nomen exsculptum est Romae 
VI 220, 224, 225, 227, 354, 643, 1035, 1074, in reliqua Italia 
V 2821, in Raetia III 5802, in Asia III 6075, in Africa VIII 
2557, 2655. 

C. Petronius Magnus decurio, cuius nomen in titulo 
Canusino IX 338 erasum est, fortasse, id quod dicit Momm- 
senus, est idem Magnus, vir consularis, qui factione contra 
Maximinum parata interemptus est (vit. Maximini 10. Herod. 
7, 1, 4). 

Fabii Titiani consulis a. 337 et praefecti urbi sub 
Constante inde ab anno 339 usque ad a. 341 iterumque sub 
Magnentio, cuius in partes transgressus est, a. 350 et 351, 
nomen in titulo urbano VI 1166 a deletum est una cum 
Magnentii, quamquam Constantium, qui tyrannum a. 351 
debellavit, postea cum Titiano in gratiam rediisse ex Julian. 
or. 2 p. 178 (ed. Par.) et Themist. or. 6 p. 80 c (ed. Hard.) 
colligitur (cf. Borghesi, oeuvres III p. 461 sqq.). 

Virginis cuiusdam Vestalis maximae nomen dele¬ 
tum est in titulo urbano a. 364 posito Notizie degli scavi 
1883 n. 13. Quae cum aut damnata sit aut ad fidem Chri¬ 
stianam transierit necesse sit, Marucchius (Bull. dell’ Inst. 1884 
p. 33) his Prudentii # versibus allatis (Peristeph. II 525 sqq.): 
vittatus olim pontifex 
ascitur in signum crucis, 
aedemque Laurenti tuam 
Vestalis intrat Claudia 

eius nomen propter fidem mutatam abrasum esse putavit. 
Altera autem causa a Rossio (Bull. 1. c.) probata est, qui 
cum haec Symmachi (IX ep. 108 ed. Seeck) verba ad Ve¬ 
stalem, cuius nomen periit, scripta: ‘diceris ante annos legibus 
definitos Vestali secreto velle decedere’ conferens sub Chri¬ 
stianis quidem imperatoribus virgines Vestales impune Chri¬ 
stianas fieri potuisse ostendit, tum alium Symmachi locum 
(libro eodem ep. 147, 148) laudavit, quo Primigeniae virginis 
Vestalis ob incestum eo tempore damnatae mentio fit. 

Proculi praefecti urbi Constantinopoli inde ab anno 389 
usque ad a. 392, quo anno auctore Rufino capite damnatus 
est (Zosim. IV 52), nomen in titulo Constantinopolitano III 
737 erasum postea, cum post caedem Rufini a. 395 eius me¬ 
moria restitueretur (v. Gothofred. prosopogr. Cod. Theod. p. 
80 et C. Th. 9, 38, 9) in litura repositum est. 

Stilichonis magistri utriusque militiae a. 408 Honorii 
iussu occisi (Zos. V 32—37. Cod. Theod. VII 16, 1) nomen 
scalpro tactum est in titulis urbanis VI 1188, 1190, Eph. 
IV 849, intactum VI 1189, 1706, 1730, 1732, 1733. 

His lituris subiungimus eas, quae quo referendae sint 
quamvis ne conicere quidem liceat, tamen eo consilio factae 
esse videntur, ut abrasum nomen ex memoria revelleretur. 

Erasa autem sunt nomina 

1) hominum senatorii ordinis: 

fratris Arvalis in actis a. 14; pontificis ineuntis 
saeculi IV Romae VI 2153; 

praefectorum urbi: Longiniani a. 402 vel 403 VI 
1188, 1190 et Rufii Praetextati Postumiani consulis a. 448 
VI 1761; 

consulum: in Italia IX 4395, in Dacia III 1066, in 
Pannonia superiore HI 3905 et 3909 (utriusque), in* Pannonia 
inferiore III 3344 Oclatinii Adventi consulis a. 218, ut Momm- 
seno quidem visum est, ibidem HI 3427 Maximi consulis 
a. 233, in Italia V 3223 (cf. add.), ibidem Feliciani consulis 
a. 337 X 476; 

legatorum Aug. pr. pr.: Hispaniae citerioris sub Au¬ 
gusto II 2703, ut videtur, eiusdem provinciae II 4114 Tib. 
Cl. Candidi sub Septimio Severo ducis hoc ipso titulo teste 
adversus rebelles (i. e. Pescennium Nigrum et Clodium Albi¬ 
num, quorum nomina tacentur) pugnantis, cuius nomen in 
litura repositum est, Numidiae sub M. Aurelio VIII 2581 Eph. 
ep. V 688 anni 167 et fortasse eiusdem Vni 2348 et 4208, 
Daciae III 1309 sub Caracalla aut Elagabalo, eiusdem pro¬ 
vinciae Eph. II 394 incerti temporis, Pannoniae inferioris III 
3720, 3724, 3725, 3726, 6467, Eph. II 757 sub Macrino, eius¬ 
dem provinciae IH 3417 incerti temporis, Britanniae VII 1043 
sub Caracalla, eiusdem provinciae VH 995 incerti temporis; 

legati legionis XIII gem. in Dacia IH 1032 et for¬ 
tasse eiusdem 1062; 

correctoris Lucaniae et Bruttiorum in Italia X 4; 

praepositi limitis a. 301 in Mauretania Caesariensi 
Vffl 9025; 

viri clarissimi una cum Constantini I nomine in Italia 
X 1482; 

2) hominum equestris ordinis: 

procuratoris in Syria HI 183; 

praefecti alae exploratorum Pomariensium Gordianae 
in Mauretania Caesariensi VIII 9907; 

Gentiani viri perfectissimi in Italia X 476; 

tribuni coh. X praet. in Pannonia superiore III 4037; 

3) magistratuum municipalium: 

magistrorum in fastis Antiatibus X 6638 a. 37. 39. 
42 et in fastis X 6637 = VI 8639 a. 65 et 66; 

4) hominum obscurioris gradus: optionis VIII 2554 
in castris Lambaesitanis, veteranorum, quorum unum nomen 
in litura repositum est, Lambaesi VIII 2626, militum gre¬ 
gariorum, quorum nomina item in litura reposita sunt, 
aetatis Elagabali VIII 2564 in castris Lambaesitanis, item 
2567; aliorum hominum sordidissimorum in Hispania II 
2056, in Pannonia superiore III 4150, in Italia V 540, 5713, 
X 1403. 


Gap. III. 

De legionum nominibus erasis 
rescriptisve. 

Vetustissimum exemplum nominis legionarii erasi habe¬ 
mus in titulo Vindonissae reperto (Inscr. Helv. n. 248), quem 
Claudii aetate positum esse ex altero huius tituli fragmenta 
postea ibidem reperto (Ber. der antiquar. Gesellschaft zu 
Zurich XV n. 29) perspicitur. Etenim Pomponius Secundus 
legatus, cuius nomen duobus fragmentis compositis certo resti¬ 
tuitur, haud dubie est idem Pomponius Secundus, qui teste 
Tacito (ann. XII 27) a. 50 legatus Germaniae superioris erat. 
Eo autem tempore usque ad a. 69 Vindonissae legionem 
XXI Rapacem castra habuisse cum sciamus, huius legionis 
nomen deletum videtur, id quod etiam eo confirmatur quod 
tres numeri erasi cernuntur. Neque etiam dubitari potest 
quin legionis, quae post Domitianum non commemoratur^ 
nomen ob eandem causam deletum sit, ob quam illa exauc- 

torata est. Sed cur quandoque hoc factum sit, neque scrip¬ 
tores veteres tradunt neque viri docti nostrae aetatis adhuc 
certa coniectura indagare potuerunt. Nam cum Bergkius 
(Zur Gesch. u. Topogr. des Rheinlandes p. 68—71) sibi per¬ 
suaserit legionem propter Antonii Saturnini seditionem a. 89, 
factam exauctoratam esse, Schillerus (Roem. Kaisergesch. I 
p. 531) putat legionem, quam in expeditionibus a Domitiano 
in Sarmatas susceptis cum legato simul caesam esse Sueto¬ 
nius (Dom. 6) et Eutropius (7, 23, 4) narrant, esse legionem 
XXI Rapacem ab imperatore propter ignaviam eo tempore 
sublatam. 

Nomen legionis III Gallicae erasum est C. I. L. III 186 
206 Le Bas-Wadd. III 1845, 2413, 2438, 2445 C. I. Gr. 4548. 
Hanc legionem ab Elagabalo, contra quem huius legionis legatus 
Gellius Maximus arma moverat (Dio 79, 17), exauctoratam 
esse haud improbabiliter coniccit Mommsenus (ad III 206), 
quamquam ea postea restituta sit necesse est (cf. Eckliel III 
p. 333). Titulum vero Le Bas-Wadd. III 2438 imperatori 
Marco positum non demonstrare lituram, quae hoc in titulo 
cernitur, ad seditionem Cassianam redire apparet. 

Legionis III Italicae nomen in unico titulo III 5823, 
in Raetia reperto, erasum in lituraque repositum est. Alter¬ 
utrum quando evenerit, non disputo, id unum certum videtur 
titulum non ante Caracallam positum esse, cum post legionis 
numerum etiam cognomen ab imperatore quodam sumptum, 
quod post imperatoris mortem nimirum restitutum non est, 
in lapide scriptum fuisse ex eo eluceat quod solus legionis 
numerus lacunam non explet. 

Legionis III Aug. nomen cur in tam multis titulis 
Africanis deletum sit, magis liquet. Nam cum legionis lega¬ 
tus Capellianus Gordianos in Africa opprimeret, non multo 
post ab imperatore Gordiano minore legionem sublatam esse 
certum est, quamquam id non statim factum esse demon¬ 
stratur titulo Lambaesitano VIII 2675, qui Maximini nomen 
erasum, legionis illaesum habet. Postea Valerianus a legio¬ 
nibus Germanicis, inter quas milites legionis exauctoratae 
distributi erant, imperator factus a. 253 tribus titulis VIII 

2482, 2634, 2852 testibus legionem restituit itaque multis in 
titulis eius nomen in litura repositum est (cf. Mommseni 
C. I. L. Yni praef. p. XX sq.). 

In laterculis praetorianorum urbanis VI 2388 aetatis 
fortasse Caracallae et VI 2396 incerti temporis, quod litterae 
pr(aetoriae) scalpro deletae sunt, id quo referendum sit, 
plane in obscuro latet. 


Vita. 

Natus sum Carolus Augustus Godofredus Immanuelis 
Zedler Nonis Decembribus a. h. s. LX in oppido Vegesack 
patre Henrico, ibidem .verbi divini ministro, matre Anna e gente 
Meyer. Fidem profiteor evangelicam. Litterarum primordiis 
imbutus in Real-gymnasium, ut nunc quidem vocatur, patrii 
oppidi receptus ibique per sex annos versatus sum. Tum adii 
gymnasium Bremense, cuius Guielmo Hertzberg et Constantino 
Bulle deinceps directoribus florentis per alteros sex annos dis¬ 
cipulus fui. Vernali tempore anni LXXXI maturitatis instructus 
testimonio Tubingam me contuli studiis philologicis et historicis 
operam navaturus. In alma illa litterarum matre docuerunt me 
viri egregii v. Gutschmid, Kugler, Rhode, Schwabe, v. Sigwart. 
Ut seminarii historici per annum essem sodalis benigne per¬ 
miserunt v. Gutschmid et Kugler, viri mihi grata semper 
memoria colendi. Tubinga relicta a. LXXXII Lipsiam pro¬ 
fectus sum ibique scholis interfui quas habuere vv. cc. Arndt, 
Curtius, Eckstein, Gardthausen, Heinze, Hirzel, Lange, Lipsius, 
Maurenbrecher, Overbeck, Ribbeck, Voigt, Wenck,Wundt, Zarncke 
nec defui f)roseminario et seminario philologico. Praeterea 
seminarium historicum dirigente Maurenbrechero et Gardthauseno 
paedagogicumque Ecksteinii frequentavi atque sodalis fui ordi¬ 
narius societatis philologicae Ribbeckii, antiquariae graecae Lipsri, 
antiquariae romanae Langii. His viris cum omnibus tum maxime 
Victori Gardthauseno et Ludowico Langio summas ago gratias. 

